Un jove de 20 anys abusa d'una menor de 16 a València\nUn jove de 20 anys abusa d'una menor de 16 en el barri de Ciutat Jardí de València\nDesprés d'obtindre la descripció del jove, els agents van aconseguir localitzar-lo, i van procedir a la seua detenció\nper Redacció dissabte, 10 d’agost 2019 - 16:07h\nLa Policia Local de València ha detingut a un jove de 20 anys per, presumptament, abusar d'una menor de 16, a la que va assetjar amb tocaments pel cos i besos en el coll malgrat la negativa de la dona.\nSegons fonts policials, els fets es van produir la matinada d'este dijous quan agents de la setena Unitat de Districte i de la Unitat de Convivència i Seguretat (O.C.O.S) de la Policia Local de València van ser requerits per a dirigir-se al barri de Ciutat Jardí de la capital valenciana perquè, pel que pareix, un jove estava realitzant tocaments a una xica.\nPersonats en el lloc, es van entrevistar amb la menor i altra persona, que van manifestar que el jove, presumptament, hauria dut a terme una actitud assetjadora amb la jove, amb tocaments pel cos i besos en el coll, als que en tot moment es va negar la xica.\nA més, les dos van manifestar que esta persona va mantindre una actitud assetjadora, durant tota la nit, amb les xiques que estaven en el local, segons les fonts.\nDesprés d'obtindre la descripció del jove, els agents van aconseguir localitzar-lo, i van procedir a la seua detenció, lectura de drets i trasllat a la Inspecció Central de Guàrdia. Mentres que la jove va ser acompanyada pels Agents fins al seu domicili, on van informar als seus pares dels fets.\n🔴 ALERTA: Un conductor, caçat metre circulava en contra direcció a l'AP-7\nFOTO: Gran ensurt per l'esfondrament d'un terrat a BCN


Accés ferroviari al port de Barcelona - Pàgina 3 - Transport.cat\nHora i data actual: Dimarts 26/01/2021 5:45\nEntrada Autor: epuig29 » Dissabte 07/09/2013 14:21\nortegote ha escrit: Per cert hi ha mapa del nou traçat i terminal? per que no tinc clar com serà el nou acces al port.\nAl fòrum de Skyscraper han penjat diversos plànols del traçat:\nImatge a tamany complet: http://www.vialibre.org/images/image/11213_MAPAG2.JPG\nDe color blau la LAV i rodalies i de color vermell els nous ramals.\nEntrada Autor: UT440_132M » Dissabte 07/09/2013 15:27\nLes 252 que operen els mercaderies via LAV, fan servir dos tipus de tensió. La "convencional" de 3000 volts corrent continua, i 25000 volts corrent alterna, de les línies d'Alta Velocitat.\nEntrada Autor: gatvell » Dissabte 07/09/2013 16:04\nHi ha locomotores bitensionals i crec haver llegit que es volia fer una de triple tensió però que era molt complexe.\nEs clar que sempre es pot tirar de fer servir locomotores diésel...\nS'ha publicat en alguns mitjans el mapa, més aviat croquis, de per on passaran les vies.\nEntrada Autor: epuig29 » Dissabte 07/09/2013 16:09\nCrec que FGC continuarà utilitzant dièsel per a aquest tram, degut a que per a aprofitar l'electrificació caldria adaptar la locomotora híbrida (si és que es pot) i comprar-ne de noves híbrides i bitensió. Seria una despesa gran que no crec que quedés justificada pel sol fet de poder aprofitar aquest petit tram electrificat.\nEntrada Autor: gatvell » Dissabte 07/09/2013 16:13\nNomés cal fer els números el qeu costa actualment el gas-oil i els aguments que hi haurà en els propers anys i després el cost de comprar una locomotora elèctrica bitensió. Jo penso que seria una bona inversió fer-ho.\nEntrada Autor: Toni » Diumenge 08/09/2013 2:53\ngatvell ha escrit: Només cal fer els números el qeu costa actualment el gas-oil i els aguments que hi haurà en els propers anys i després el cost de comprar una locomotora elèctrica bitensió. Jo penso que seria una bona inversió fer-ho.\nNo crec que FGC estigui pensant ni en comprar locomotores bitensió ni en electrificar el tram que quedaria per entrar en ample mètric al port ni el tram Manresa - Súria. Si volguessin fer el transport ja ho haurien fet que fins ara era més senzill ja que podien fer-ho tot a 1.500 v. Per tant, les noves obres no fan més que complicar que FGC vagi amb locomotores elèctriques al port. I dic més, si FGC pensés en comprar locomotores bitensió (amb quins diners?), crec que les compraria d´ample internacional per anar per les vies d´Adif, que és per on tindrien possibilitats de ser rendibles (les possibilitats de la xarxa d´ample mètric son més aviat limitades...).\nEntrada Autor: WMD626 » Diumenge 08/09/2013 9:27\nA mi em fa l'efecte que hem de distingir entre el curt termini i el llarg termini. A curt termini, no crec que FGC canviï res, però quan la connexió estigui acabada i, sobretot, quan estigui enllaçada amb el Corredor Mediterrani hauran de fer un pensament... Tants canvis de tracció, tants amples de via, circulacions per via ADIF i via FGC, han estat molt bé per començar a arrencar un tràfic de mercaderies que estava molt estancat, però suposaran una complicació, si la demanda creix i cal incrementar la circulació ferroviària per aquesta línia. Per això crec que, en acabat,es transformarà a ample internacional la xarxa de via mètrica de FGC, almenys els enllaços entre la Catalunya central i el Port de Barcelona : és una zona amb un gran potencial industrial, i aquestes indústries estan (o estaran) interessades en una connexió ferroviària directa amb el Port i-quan estigui acabat- el Corredor Mediterrani. I les noves modalitats de gestió ferroviària obren la possibilitat que no ho hagi de pagar tot FGC amb els nostres impostos...\nEntrada Autor: gatvell » Diumenge 08/09/2013 9:32\nNo ho se ja s'anirà veien.\nEl tema de canviar d'ample de via, se n'ha parlat en algun que altre fil, de moment sembla que va per llarg.\nEntrada Autor: WMD626 » Diumenge 08/09/2013 9:40\ngatvell ha escrit: No ho se ja s'anirà veien.\nSí, a més ho varem estar parlant tu i jo . Jo tampoc ho sé del cert. Però quan els accessos al Port estiguin acabats, i encara més, es pugui enllaçar a Martorell amb tota la xarxa ferroviària europea (com aquell que diu),crec que veurem coses...\nEntrada Autor: gatvell » Diumenge 08/09/2013 13:48\nEsperem que ara sigui a bona i executin les obres.\nEntrada Autor: genissimon » Dilluns 09/09/2013 12:00\nUT440_132M ha escrit: Les 252 que operen els mercaderies via LAV, fan servir dos tipus de tensió. La "convencional" de 3000 volts corrent continua, i 25000 volts corrent alterna, de les línies d'Alta Velocitat.\nA més, les que van a França (Le Soler) tenen una modificació al software que els permet operar, amb moltes restriccions, sota catenària «francesa» a 1500 Vcc, que és la que hi ha a les instal·lacions de Le Soler, un cop han deixat la línia de TP-Ferro (25 KVca). Precisament per aquestes restriccions en 1500 Vcc és pel que sempre veuras els TECOs de Barcelona a Perpinyà amb dues 252 en unitat múltiple.\nEntrada Autor: Ganz » Dilluns 09/09/2013 13:51\nQue jo recordi, tan sols existeix un material que sigui bi-mode elèctric/dièsel i bi-tensional (1500V/25000V50Hz), i són les AGC B 82500 de la SNCF. Potser l'empresa que podria fer-ho és Talgo i la seva locomotora TRAVCA, doncs és una locomotora capaç de circular per 1668 mm i 1435 mm, així com també disposa de doble voltatge (3000V/25000V50Hz), a més hem de pensar que la xarxa elèctrica d'ADIF tendeix a electrificar-se a corrent alterna, i la mateixa tecnologia de la màquina, aplicada a les tractores S/130, admet generador dièsel (tal com demostra els S/730). Si cerquem una màquina ben polivalent, aquí la tenim. I si per part del Govern Central s'aportés fons cap a Talgo per impulsar les investigacions que aquesta empresa realitza envers els trens de mercaderies, tenim una màquina interoperable espanyola per la qual s'interessaria més d'un client. M'agradaria per això saber quin cost tindria a tots els efectes, compra i manteniment.\nNo crec que els FGC hagin de modificar l'amplada de via entre Pl.Espanya i Martorell pel moment, seria una obra un xic innecessària. Les mercaderies de FGC podrien circular sense problemes per la línia d'ADIF de Castellbisbal fins al port, amb els accessos corresponents.. En tot cas, la cosa canvia entre aquesta localitat i Manresa/Súria/Sallent, crec recordar fins i tot que hi havia un estudi al respecte, de col·locar-hi 3r carril.\nEntrada Autor: genissimon » Dilluns 09/09/2013 14:10\nNo crec que calgui «trencar-se les banyes» amb el tema de l'electrificació de la xarxa de mercaderies de FGC-Llobregat en via mètrica. Continuarà circulant en dièsel com fins ara. Altra cosa és que, compartint via amb els trens en ample 1435 i 1668 mm, hi hagi catenària apta per a 25 Kvca però inicialment electrificada a 3000 Vcc. Com està ara el tram de mercaderies fins a Castellbisbal.\nFGC te en règim de lloguer una locomotora d'Euskotren (la ex 2003) matriculada a FGC com a 255.01 híbrida dièsel i elèctrica (1500 Vcc).\nEntrada Autor: Toni » Dilluns 09/09/2013 23:18\ngenissimon ha escrit: No crec que calgui «trencar-se les banyes» amb el tema de l'electrificació de la xarxa de mercaderies de FGC-Llobregat en via mètrica. Continuarà circulant en dièsel com fins ara. Altra cosa és que, compartint via amb els trens en ample 1435 i 1668 mm, hi hagi catenària apta per a 25 Kvca però inicialment electrificada a 3000 Vcc. Com està ara el tram de mercaderies fins a Castellbisbal.\nEstic d´acord. No té cap interès electrificar el ramal de FGC al port en 1500 v, continuaran anant amb diesel. Si la potasa anés a molt més, cosa que està per veure, crec que la solució seria col.locar tercer carril al Súria - Martorell com han pensat i anar des de Martorell al port per la línia d´Adif tranquilament, sense gastar ni un euro més i sense entrar al tram Martorell - Sant Boi amb els trens de mercaderies. Per FGC, l´entrada actual al port cada vegada tindrà menys importància i a poc que puguin es passaran lògicament a la línia d´Adif. I si han de comprar locomotores, a poc que puguin seran d´ample UIC i no mètriques.\nEntrada Autor: Guigui » Dimecres 16/10/2013 15:04\nhttp://www.vilaweb.cat/acn/ultima-hora/ ... nexio.html\nLa UE concedeix 790.000 euros al port de Barcelona per millorar la seva connexió\nBrussel·les (ACN).- La Unió Europea cofinançarà amb 790.000 euros els estudis per millorar la connexió ferroviària i els accessos per carretera al port de Barcelona. Fonts comunitàries han confirmat a l'ACN que Brussel·les aportarà el 50% del cost total del projecte, que puja a 1.580.000 euros, i forma part del corredor mediterrani. En total, la Comissió Europea ha triat 172 projectes per millorar les infraestructures europees i que rebran gairebé 1.600 milions d'euros. Brussel·les vol "assegurar la connexió amb ample de via internacional entre el port de Barcelona i la frontera francesa, així com part de la línia de TGV Madrid-Barcelona-França".\nEntrada Autor: jaezcurra » Dilluns 16/12/2013 12:09\nEl port de Barcelona i Renfe amplien les connexions amb França\nEl nou servei TP Nova unirà la capital catalana amb Lió, Perpinyà, Tolosa, Bordeus, París i Lilla\nEL PERIÓDICO / BARCELONA | DILLUNS, 16 DE DESEMBRE DEL 2013 - 11.32 H\nhttp://www.elperiodico.cat/ca/noticias/ ... ca-2931353\nEntrada Autor: JPlanas » Dijous 19/06/2014 16:58\nExpansión Catalunya @exp_catalunya: @portdebarcelona ha ampliado del 2,5% al 11% la cuota del ferrocarril, según explica Cambra en la jornada del Corredor de @exp_catalunya\nEntrada Autor: uriol108 » Dimecres 18/02/2015 10:03\nEl Conseller Santi Vila ha dit en declaracions als Matins de TV3 que finalment ADIF farà les obres de connexió del Port de Barcelona, confia que s'iniciïn al llarg d'aquest 2015, també ha dit que la Línia que actualment connecta el Port que es de FGC passarà a titularitat de ADIF, que passarà a gestionar tot el transit ferroviari del Port.\nEntrada Autor: jaezcurra » Divendres 31/07/2015 18:55\nInversió de 33 milions per construir la primera autopista ferroviària de l'Estat al Port de Barcelona\nLa nova terminal connectarà el port amb França i Alemanya i començarà a operar el 2019\nACN Barcelona ACTUALITZADA EL 31/07/2015 13:04\nhttp://www.ara.cat/economia/ferroviaria ... 59744.html\nEntrada Autor: UT440_132M » Dimecres 10/02/2016 18:24\nhttp://www.elpuntavui.cat/economia/arti ... elona.html\nbarcelona - 10 febrer 2016 11.18 h\nEuropa dóna 36,1 milions d'euros per als accessos ferroviaris del Port de Barcelona\nEl projecte del nou accés preveu connectar la zona d'ampliació sud de l'enclavament portuari amb la xarxa de trens i amb la terminal de Can Tunis\nLa Comissió Europea ha concedit 36,1 milions d'euros al Port de Barcelona i a Adif, la gestora de les infraestructures ferroviàries, per a la construcció dels accessos per tren al recinte portuari, cosa que suposa el 30% del pressupost total de l'obra, que s'eleva a 120,4 milions d'euros.\nEl Port de Barcelona ha informat, en un comunicat, que la inversió arribarà de la mà del programa Connecting Europe Facility (CEF) de la Comissió Europea, després que el port sol·licités aquesta subvenció per al projecte del nou accés ferroviari.\nEn concret, el projecte del nou accés preveu connectar la zona d'ampliació sud de l'enclavament portuari amb la xarxa ferroviària i amb la terminal de Can Tunis.\nEls treballs inclouen la construcció de 10,8 quilòmetres d'accés per tren per connectar l'àrea d'expansió del port a la xarxa ferroviària general en doble ample (ibèric i internacional), així com la millora de la connexió amb la terminal de Can Tunis.\nSegons el Port de Barcelona, la CE ja ha dut a terme un primer avançament de part del fons atorgat, en concret de 5,4 milions, dels quals 2,9 corresponen al Port i 2,5 a Adif.\nDe la seva banda, el Port ha iniciat el procés de licitació de la seva actuació, que suposa una inversió de 23 milions d'euros, i les obres començaran el mes de maig vinent.\nAquests treballs, que tenen un termini d'execució de 10 mesos, inclouen l'execució del ramal d'accés de via general fins a l'antic marge del riu Llobregat i la construcció d'una terminal de contenidors BEST.


experiencias – Fem Maridatge\nSovint no ens adonem de la importància de parar i prendre consciència per tornar a començar amb la màxima energia. Per això et proposem el retir de Clos la Plana. No cal experiència prèvia en cap de les activitats però sí moltes ganes d’aprendre a créixer des de dins. El retir et donarà tot allò que necessites per renovar-te…\nEl Cava volverá a maridarse por todo lo alto con las creaciones de chefs tan destacados como Martín Berasategui, Carme Ruscalleda o Nandu Jubany. Lo hará del 14 al 24 de octubre en el marco de la tercera edición del festival gastronómico del Passeig de Gràcia de Barcelona, el Passeig de Gourmets. En los restaurantes…


Crítica de The Silver Lining de Scarleth (2015) - Satan Arise\n1.\tNight of Lies\t06:04\n2.\tDouble Memory\t04:58\n3.\tThe Gates of Dark Sun\t08:05\n4.\tVoices\t03:57\n5.\tDying Alone\t04:03\n6.\tOne Short Life\t04:43\n7.\tBefore the Night Falls\t06:54\n8.\tPure Desire\t04:31\n9.\tLast Hope\t07:05\nVeu: Oksana Element\nGuitarra: Victor Morozov\nTeclats: Yana Kovalskaya\nBaix: Igor Chumak\nBateria: Philipp Kharouk\nDes de terres ucraïneses ens arriba el segon treball de Scarleth, The Silver Lining, que va ser editat al juliol de 2015 i encara estan treballant en la promoció per aconseguir fer-se ressò fora de les seves fronteres, i ho estan aconseguint.\nThe Silver Lining és un treball que vaig poder escoltar fa algun temps, sense parar massa atenció, però el vaig guardar per quan tingués un moment lliure, i aquí estem, rescatant i preparant el seu ressenya com es mereix un treball d'aquest calibre.\nNo estic molt segur de com es va gravar el disc, m'explico, hi ha una informació que no he pogut acabar de contrastar. Com succeeix en moltes de les bandes que intenten arribar a fer-se un lloc en el mercat internacional, això té un cost en totes les formacions, no tothom pot gastar molt temps i diners en això i els canvis de membres solen ser habituals en aquests casos. I no estic segur si el disc es va gravar amb dos vocalistes o una cosa, no ho he pogut acabar de contrastar. Actualment tot el treball vocal està a càrrec d'Oksana Element, qui pel que he pogut veure en els últims vídeos publicats no té cap problema amb portar aquest pes i ser la líder de la formació.\nQuè s'amaga darrere de la portada de The Silver Lining? Un disc de power melòdic amb tocs simfònics, foscos i també detalls death amb veus guturals. Una barreja que sempre que s'executa amb bon nivell i bones composicions sol donar un resultat potent. I aquest disc no és una excepció. Sclarleth sonin veloços i potents de la mà d'una percussió ràpida tirant de doble bombo i uns riffs ràpids i uns teclats que en moltes ocasions prenen el protagonisme de la mà de Yana que al costat de Viktor a la guitarra formen un tàndem ben compaginat entre sol i harmonies que forgen la base de Scarleth. Les veus, sense importar qui les hagi gravat són uns dels punts forts. Aquesta dualitat entre guturals / esquinçats puntuals que s'alternen amb la veu neta, gens empalagosa ni lírica. Ambdues tenen una enganxada i intensitat que acaben de forjar aquest so final del disc.\nMelòdic o simfònic en aquest cas no és sinònim de suau, líric o pasteloso. Scarleth és pura velocitat i intensitat, per fortuna per a nosaltres els oients que anem a gaudir d'una bona proposta on les guitarres són molt protagonistes. I si, especialment en els sols que deixant-se portar pels teclats i en nombroses "batalles" entre els dos són enormes i veloços. No entenc un disc sense sols ... digueu clàssic.\nEntre els temes podem destacar el que obre el disc "Night Of Lies" que després d'una llarga intro dins el tema no deixa clar per on aniran els trets i juga entre grandiloqüència i contundència amb uns teclats que es fan amb el control amb el permís d'unes guitarres que puntualment trenquen la intro reclamant la seva arpa. El tema desemboca en una espiral potent de power melòdic amb unes línies vocals precioses que se t'enganxen a la primera escolta. Canvis de ritme i atmosferes canviants que et porten fins a un només d'aquests que t'agraden si o si. Un tema d'essència power en on queda clar que les veus femenines poden tenir la mateixa força que les masculines. Importa el com, no qui.\n"Double Memory" manté aquesta velocitat power amb unes guitarres afilades i percussió demoníaca i els guturals luichando amb les veus netes ... del millor del disc. El mateix succeeix amb "Voices" un tema veloç en on les veus juguen un paper predominant, entre velocitat i contundència. Un tema que em té una mica boig és "One Short Life" on els teclats porten la pauta i compta amb una línia vocal que m'encanta. Però al seu torn ... em pregunto si tant que reivindico les guitarres ... no entraré en contradicció amb mi mateix. Compaginant velocitat i contundència és un tema que m'ha enganxat moltíssim.\nUn altre tema rellevant és "Before The night Falls", tall molt profund i més fosc del que és habitual, molt teatral ple d'emocions que et evoquen les composicions, aquest cop més tècniques i no tan veloços.\nEn definitiva The Silver Lining és un gran disc, d'una que té merescut un major reconeixement del que segur tenen fins ara, que si no és per algun bloc en el que he vist publicat alguna cosa referent a ells i la nota de premsa que m'ha arribat , hagués passat desapercebut davant meu.


Tremosa, Dalton i Loones demanen una investigació sobre el fitxatge de Gareth Bale pel Madrid\n2 min. Barcelona 17/02/2016 15:04\nEl fitxatge de Gareth Bale segueix generant controvèrsia. Gairebé un mes després que el portal Football Leaks desvetllés les xifres reals del contracte entre el Tottenham Hotspur i el Madrid pel fitxatge del gal·lès, tres eurodiputats han denunciat a la Comissió Europea que aquesta incorporació podria haver estat pagat a través d'un ajut estatal il·legal. Segons va fer públic el portal rus, la venta del davanter ascendia a 100.759.417 euros (l'acord es va tancar sobre una base de 91.589.842 euros, però s'hi incloïen diverses condicions de pagament que feien augmentar la xifra en un 6%, superant d'aquesta forma per primer cop la barrera simbòlica dels 100 milions d'euros).\n651x796 La carta dels eurodiputats on demanen que s'obri una investigació pel fitxatge de Bale / @ramontremosa La carta dels eurodiputats on demanen que s'obri una investigació pel fitxatge de Bale / @ramontremosa


Aquesta tensió, aquest anhel que ens fa anar des del simple pacte fins a la comunió personal, passant per l’aliança i la presència, és il·luminat per la Revelació del misteri de Déu. No sols “és il·luminat” sinó que la Revelació dona resposta a aquesta ànsia humana.\nEn realitat és un anhel inherent a la naturalesa humana, perquè estem fets per a la comunió d’amor. De manera que n’hi hauria prou que investiguéssim els anhels més profunds de l’ésser humà, per a arribar a aquesta mateixa conclusió. El fet que existeixi aquest anhel continu explica les frustracions que habitualment es donen en els qui esperen de la política, de la convivència social humana, de les amistats, de la família, del grup, més del que elles poden donar de si.\nDèiem que Déu, a la vista dels resultats de l’Aliança Antiga i coneixent el cor humà, va buscar el “cara a cara”, la presència al costat de l’ésser humà, per a establir amb tots nosaltres una relació personal. Va haver de prendre per això una carn humana com la nostra: “Es va encarnar per obra de l’Esperit Sant”, proclamem en el Credo.\nPerò aquest “tu a tu” a través de realitats humanes no tenia un altre objecte, sinó arribar a establir amb nosaltres aquesta relació de comunió somiada per la humanitat. Per això ens va cridar i ens crida a través de la seva humanitat. Una humanitat que era fa dos mil anys, la de Jesús de Natzaret i que avui és tot allò humà que, segons la seva voluntat, forma part de la seva Església. El mateix Esperit que va fer possible l’Encarnació és l’Esperit que anima i fa present Jesucrist en el món i en la nostra història.\nAquest pas de Jesucrist, la fe i la comunió amb Ell, vers l’Església, la comunió entre germans s’entén fàcilment, si tenim en compte que qui se sent estimat i unit gratuïtament es converteix en font d’amor i comunió. Hi ha un traspàs “gairebé automàtic” del mateix Esperit d’amor del creient en Crist a la comunitat de germans.\nÉs molt greu que ens oblidem de la paraula “comunió” en el nostre llenguatge quotidià dins de l’Església i en la predicació. Darrere del silenci de la paraula, ve inexorablement l’oblit de la realitat mateixa, d’allò que la paraula significa. No es pot substituir amb la paraula, més de moda, de “solidaritat” o “fraternitat”. Comunió és molt més que el que aquestes paraules, tan dignes, signifiquen.\nLa realitat de la comunió, no sols és essencial en l’obra salvadora de Déu, sinó que també és la màxima aspiració de la humanitat. Perquè és aquella manera d’existir tan units que un està en l’altre i ningú no veu anul·lada la seva peculiar personalitat, una unitat tal que ningú no s’entén a si mateix si no és en relació a l’altre, un vincle tan estret que és indissoluble... És la comunió que existeix en la Trinitat.\nNo és una gosadia insensata que l’observació dels pactes polítics i socials en general ens faci pensar en la Trinitat. És quelcom que s’esdevé a l’interior del creient i que no s’atreveix a proclamar sense explicar-ho bé en el context “dels qui poden entendre”. Però aquest pensament resulta molt útil per a mantenir-nos en aquesta sana tensió entre la crítica i l’anunci. Entenem millor l’ésser humà, recuperem la serenitat i podem projectar el demà amb esperança.


Cor Vivaldi » Christian Grube, l’hereu de Mendelssohn amb el Cor Vivaldi\nChristian Grube, l’hereu de Mendelssohn amb el Cor Vivaldi\nWritten by corvivaldi on març 11, 2006 . Posted in Cròniques Vivaldianes\nChristian Grube és un producte musical típicament germànic. Àmplia formació musical i cultural ( es llicencià en Geografia, ja fa molts anys) capacitat de treball contrastada ( diu que el director mai ha de reconèixer que està cansat….) elegància en el tracte….\nGrube porta, sense amagar- se’n, una doble vida: viu sis mesos a l’ any a Berlin i sis mesos prop de San Francisco, California amb la seva esposa americana, Karen.\nAmb motiu del concert celebrat el proppassat cinc de març, amb obres de Bach, Mendelssohn i Bruckner, vam poder comptar amb la seva presència entre nosaltres durant deu dies, en els quals va impartir el seu saber davant l’ entusiasme del Cor, convenientment reforçat, per aquesta ocasió, amb dotze cantaires masculins per a les veus de tenors i baixos.\n“L’estage”, convenientment anunciat per la Federació de Cors Joves de Catalunya, era obert a tots els directors de cor interessats a assistir- hi. Ningú no hi va venir… quina magnífica oportunitat perduda!\n– Vostè va dirigir un cor de nens durant molts anys…\n– Efectivament. Vaig tenir la sort de dirigir un dels cors més històrics d’Alemanya: el Cor de la Catedral de Berlín. Entre els seus anteriors directors destaquen Hugo Distler, Johannes Ockard i, per sobre de tots, Felix Mendelssohn! A Alemanya, la tradició coral parteix de cors de nens amb veus masculines, que majoritàriament han estat nens cantaires al mateix cor. Per això, el repertori es fonamenta en les grans obres corals per a cor mixte. Mendelssohn, per exemple, va escriure per al cor que anys més tard dirigiria jo, el millor de la seva producció coral!\n– La nostra tradició coral, sobretot a les escoles, és molt més recent… Quines diferències remarcaria entre el que havia estat el seu cor i el Cor Vivaldi?\n– En primer lloc cal dir que el Cor Vivaldi té un nivell extraordinari, amb una sonoritat molt especial, molt mediterrània però a la vegada molt controlada. La disciplina i atenció és també exemplar. Està molt per sobre de la mitjana internacional. Jo crec que les diferències entre cors d’un nivell semblant venen sempre del matís: coloració de les veus, mètode de treball durant l’assaig, literatura que es treballa… Així, per exemple, jo veig que en la programació del Cor, hi teniu un munt de músiques i estils diferents: Jazz, música actual, romàntica… en el nostre cas, l’èmfasi principal era la música religiosa, amb un especial interès pels compositors germànics (Schutz, Mendelssohn, Distler i, és clar, Bach!) Això fa que moltes d’aquestes obres, que són molt difícils, es puguin cantar amb gran naturalitat per part de nens relativament jovenets.\n– A casa nostra hi ha la creença, per part d’alguns sectors, que música religiosa i veus de nens no casen bé….\n– Zoltán Kodàly, el gran pedagog i compositor hongarés, ho va deixar molt clar: Per als nens, només el millor és suficient.\nPot algú dubtar que la millor música coral està entre les obres religioses dels grans autors universals? Llavors, no veig la raó per la qual podem excloure de la seva “dieta” musical totes aquestes obres mestres….a no ser, que la raó sigui tècnica! És evident que per poder cantar Bach o Bruckner o Mendelssohn hi ha d’haver un treball tècnic important, no ho pot fer qualsevol, sense una preparació prèvia….\n– Tot això ens porta a parlar sobre els aspectes lúdics de la música. Els negligim quan fem aquest tipus de música?\n– És un peix que es mossega la cua! Si el cor està ben dirigit en els tres aspectes fonamentals: pedagogia, tècnica i música, els nens i nenes trobaran una satisfacció tan gran que acabaran valorant molt més l’atractiu de la “gran” música que no pas els aspectes lúdics de músiques molt inferiors o menys interessants. Això no exclou la varietat d’estils, naturalment, però deixi’m dir- li que condemnar un cor de nens a un seguit de “menús” musicals insípids o de poc calat, en raó de les baixes expectatives musicals dels seus responsables, em sembla, com a mínim, injust!\n– Tots els nens i nenes poden cantar aquestes grans obres?\n– Aquesta pregunta és respon sola… És evident que no. Com tampoc tots els músics del món poden tocar els concerts virtuosos per a instrument! Els humans tenim limitacions, no ho descobrirem ara, això! En les nostres mans tenim el poder expandir les limitacions dels nostres alumnes tot donant- los les eines i estirant- los per tal que tinguin el desig de millorar constantment. El bon director, després d’assolir un objectiu, ja n’ha de plantejar un altre. És l’única manera: hem d’encoratjar- los a descobrir el goig dels reptes i no pas el gaudi únic del que és immediat!\n– Això és nedar contracorrent….\n– Naturalment! Però és que els grans progressos no s’han fet, potser, anant contracorrent? Pensi que Bach, al seu temps, ja hi anava, el pobre….quan tothom li demanava la “modernitat” què feia ell? doncs tornar al passat, ni més ni menys! Tornava a la polifonia, que ja no estava de moda i a partir d’aquest aparent pas enrere, avançava i es projectava i projectava la seva música cap al futur. Anys més tard, Verdi ho deixava molt clar: “Torniamo a l’anticco e sará un progresso!”


Informació econòmica | Suara\n[Actualització: 12/07/2018, amb dades a 31/12/2017]\nA 31 de desembre del 2017, l’actiu no corrent de la societat era de 9.267.148 €. L’any 2017 la Cooperativa va fer inversions per a la millora de la gestió amb la implementació de nous programes informàtics.\nA 31 de desembre del 2017, la societat disposava d’uns fons propis de 16.977.773 €. Aquests fons són superiors en 2.015.805 € als de l’exercici anterior com a conseqüència, principalment, dels resultats de l’exercici, així com a l’augment del capital aportat per les persones sòcies. Els deutes amb entitats financeres corresponen, bàsicament, al finançament de les inversions fetes per la Cooperativa en diferents projectes. El Fons d’Educació i Promoció Cooperativa (FEPC) a 31 de desembre del 2017 era d’1.619.145 €.\nEstructura patrimonial i financera\nEl balanç de Suara manté, un any més, la solidesa i solvència financera. El fons de maniobra a 31 de desembre del 2017 se situa en 13.472.937 €, 556.485 € per sobre de l’any anterior. Es manté una bona ràtio de solvència a curt termini.\nXifra de negoci per activitats\nUn 65% dels ingressos de la Cooperativa corresponen a l’eix de Salut, promoció de l’autonomia i atenció a la dependència. D’aquests ingressos, la majoria es corresponen al Servei d’Atenció Domiciliària (SAD).\nEl volum de negoci agrega Suara Serveis SCCL, juntament amb la part proporcional corresponent de les unions temporals d’empreses en les quals participa. El 2017 es va registrar un creixement del 10,23% del volum de vendes.\nDesglossament dels ingressos\nLa principal font d’ingressos de Suara Serveis SCCL són les prestacions de serveis, amb un 94,5% del total. Menys de l’1% dels ingressos són derivats de subvencions.\nUn 84% de les despeses de la Cooperativa es corresponen a despeses de personal. La societat ha destinat, al llarg del 2017, un 1,75% dels ingressos a l’enfortiment de la Cooperativa.


novembre 2018 - COAMB\nParlem amb Josep Escarrà, ex-vicepresident del COAMB i tècnic de medi ambient a l’Ajuntament de Sant Boi de Llobregat. Des de la seva experiència, ens explica què poden fer les ciutats per combatre el canvi climàtic, què pot aportar la participació al Col·legi o dona consells als actuals estudiants de Ciències Ambientals. Et vas llicenciar […]\nAquesta setmana s’ha donat el tret de sortida al nou grup de treball d’estudiants del COAMB. Aquest nou grup tindrà per objectiu donar a conèixer les Ciències Ambientals als alumnes de Batxillerat, però també acompanyar els estudiants de primer i segon del grau de Ciències Ambientals. Per començar, dilluns les coordinadores del grup, Berta Roset […]\nNou descompte en formació externa per a membres\nEl COAMB ha signat un conveni de col·laboració amb la Fundació Centre Internacional d’Hidrologia Subterrània (FCIHS) perquè els nostres membres puguin accedir a la formació d’aquesta entitat a un preu avantatjós. El FCIHS ofereix màsters, postgraus i cursos de formació contínua amb diferents nivells de dedicació en els quals, a través del nou acord de […]\nParticipem en una taula rodona sobre residus al programa El Balcó de cadena SER\nAhir, 15 de novembre, la Brenda Saavedra, ambientòloga i vicepresidenta del COAMB, va participar en una taula rodona sobre residus al programa de ràdio El Balcó. Els altres participants van ser el catedràtic en psicologia ambiental Enric Pol i l’investigador de l’Institut Hospital del Mar d’Investigacions Mèdiques Miquel Porta. Entre d’altres, es va parlar de […]\nAssistim a un Smart City World Congress amb un pes cada cop més gran de la Sostenibilitat\nAhir, el vocal del COAMB a la Catalunya Central, Josep Rosell, va assistir al Circular Economy Summit. Aquesta cimera s’incorpora a l’Smart City World Congress, així com també la fira del Foro del Agua “iWater”. Tot plegat es tracta d’una cita d’alt nivell mundial que té lloc a Barcelona. Amb un total de quatre panells de […]\nGran èxit de l’itinerari ‘Barcelona i el canvi climàtic’\nEl passat dissabte, 10 de novembre, va tenir lloc l’itinerari de descoberta ‘Barcelona i el canvi climàtic’ que, coordinat pel COAMB, forma part del Mapa de Barcelona+Sostenible. Una vintena de persones van assistir a la presentació del recorregut pel districte de Sant Martí. L’itinerari va començar puntual a la pèrgola solar de les Glòries i […]\nCom bé sabeu, des del COAMB estem recolzant el col·lectiu d’ambientòlegs i ambientòlogues de la Generalitat que, aquest proper any 2019 podrien perdre les seves feines per la manca de reconeixement de la titulació. La problemàtica ve de lluny i, per explicar-la de manera entenedora aquest col·lectiu ha escrit un article al blog del COAMB. […]\nDurant aquesta píndola formativa del COAMB us proposem una aproximació al càlcul i les possibilitats d’aplicació de la petjada hídrica i la petjada d’aigua. La sessió, que tindrà lloc el proper dimarts 11 de desembre de 11 a 14.30h., tractarà els següents continguts: Presentació de les diferents metodologies de càlcul de la petjada hídrica i de la […]


La decadència de la posidònia | Cap de Creus amb caiac --------------------------------------------------------------------------------\nEn definitiva, les praderies de posidònia són veritables “selves” marines farcides de vida i és per aquest motiu que cal que se’n tingui cura si es que volem continuar gaudint d’elles, ja sigui recollint els seus fruits (pescant) o cabussant-nos per “sobre nedar-les” i observar tota la vida que s’hi arrecera.\nLes darreres dades que s’han publicat sobre l’evolució mundial de les praderies submarines diuen que el 60% d’elles estan en regressió. La seva desaparició és massa gran, des de 1980 s’ha documentat a raó de110 Km2/any. Actualment la destrucció és d’un àrea equivalent a un camp de futbol cada mitja hora. Dit d’un altra forma, al 1940 la taxa de pèrdua era d’un 1%, l’any 1990 del 7% i a l’actualitat del 10%, aquests resultats són el fruit de 215 estudis i 1.800 observacions. Tot i això aquests treballs no representen ni un 10% de les praderies existents, els experts creuen que la situació pot ser pitjor.\nCap de Creus té una extensió molt important d’aquestes praderies, la proba està en que la qualitat de les seves aigües és de les més altes de Catalunya, tot i això no està exempt de les amenaces. Per exemple, les embarcacions quan llencen l’àncora poder danyar els prats de posidònia, cal que utilitzin les boies d’ancoratge i no llençar mai l’àncora sobre els prats. Un forat produït al mig d’un prat de posidònia pot trigar més d’un segle a recuperar-se!!!\nLes construccions d’espigons i ports afecten negativament aquestes praderies. Es tem que l’escalfament global i l’acidificació dels mars podran afectar negativament a la posidònia. És per això que les actituds i/o comportaments personals ambientalment responsables, també podran aportar el seu granet de sorra a l’hora de mitigar aquestes afectacions negatives.\nEl seu futur està a les nostres mans. D’entrada la pràctica del caiac és una activitat ambientalment responsable enfront a altres formes de navegació. Deu punts a favor nostre!!!


La fàbrica de Seat incorpora el model de robots més gran de la seva història\nPermeten d'acoblar peces de quatre-cents quilos\nLa fàbrica de Seat a Martorell (Baix Llobregat) ha incorporat al parc de robots dues unitats del model més gran de la seva història. És un gegant de més de dos metres i mig d’alçada, que acobla les parts més pesades dels vehicles, com ara els laterals, i que és capaç de carregar quatre-cents quilos.\n“Com que poden aixecar més pes, fan dues operacions al mateix temps i fan créixer la qualitat de les peces”, ha indicat el responsable de robòtica de Seat, Miguel Pozanco. D’aquesta manera, se simplifica el procés i es redueix l’espai que ocupa la línia de fabricació.\nEl robot, que s’afegeix als més de 2.200 que col·laboren en les tasques de fabricació de cotxes, aconsegueix una precisió mil·limètrica i té un programari que permet de fer un manteniment predictiu.\nEn un comunicat, Seat ha explicat que els dos robots d’aquesta mena que treballen a Martorell són a l’àrea de planxisteria.


ACPV Casal d'Elx - Delegació d'Acció Cultural del País Valencià a la ciutat d'Elx.: de novembre 2019\nProjecció “Helia, memòria del Stanbrook” un curtmetratge documental de Sergi Pitarch Garrido.\nDia: dijous 21 de novembre 2019\nHelia González Beltrán era només una xiqueta de quatre anys quan va ser evacuada pel capità Archivald Dickson a bord del Stanbrook el dia 28 de març de 1939. El buc va salpar del port d’Alacant carregat amb 2638 persones que fugien del setge feixista en acabar la Guerra Civil espanyola. La seua família, d’ideologia republicana, va deixar la seua casa a Elx i totes les seues\npertinences per a enfrontar-se a un futur incert. Després de 22 hores de difícil travessia, van arribar a Orà, on van aconseguir sobreviure. El testimoni d’Helia, que tenia 83 anys en el moment en què es va gravar el documental i va morir uns mesos després, és un relat fonamental per a recuperar la nostra memòria històrica i trobar el nostre passat.\nOrganitza: El Festival Cinema Ciutadà Compromés 2019\nCol·labora: ACPV-Casal d'Elx\nPublicat per Casal Jaume I d'Elx a 21:19 Cap comentari:\nVols ballar amb nosaltres ? Vine ! Classes de danses populars els dimarts a les 19:30 hores a ACPV-Casal d'Elx. Carrer Sant Jordi, 2 Elx.\nPreu especial 5€ al mes. Matrícula 5€\nPublicat per Casal Jaume I d'Elx a 12:08 Cap comentari:\nInauguració de l'exposició: Els èxits de la revolució cubana.\nInauguració de l'exposició Els èxits de la revolució cubana. Segons els organitzadors, aquesta exposició descriu els assoliments d'una revolució que ha complert 60 anys i que, malgrat gairebé 6 dècades de bloqueig polític, econòmic i mediàtic per part dels Estats Units, ha aconseguit sobreviure pel caràcter socialista de la seva revolució i per la seva economia planificada, que fomenten valors basats en la justícia social i en la solidaritat i cooperació entre els pobles del món.\nEn la inauguració hi haurà "mojitos".\nDia: divendres 15 de novembre 2019\nAquesta exposició romandrà al Casal del 15 fins el 29 de novembre.\nOrganitza: L'Associació d'Amistat amb Cuba “Miguel Hernández”\nPublicat per Casal Jaume I d'Elx a 11:06 Cap comentari:\nVoleu comprar un quadre del pintor Andreu Castillejos ?\nBenvolguts amics i amigues, l'exdona d'Andreu Castillejos, Juanita Castillo s'ha posat en contacte amb nosaltres per a comunicar-nos que, posarà a la venda per motius de necessitat i espai per a la habitació del seu fill, part dels quadres del pintor a uns preus molts raonables. Les persones interessades poden contactar amb el casal al 965426480 i també al correu electrònic elx@acpv.cat .\nCastillejos va ser pintor, fotògraf i activista social, un artista compromès amb el seu poble i la seua llengua i president d'honor d'ACPV-Casal Jaume I d'Elx que, desgraciadament, va morir en 2013, als 71 anys. Castillejos era un dels més reconeguts activistes culturals d'Elx. La seva obra ha estat molt vinculada a la Festa d'Elx, per a la celebració de la qual va dissenyar diversos cartells. La seua obra fotogràfica sobre el Misteri va ser objecte d'una exposició antològica al 2005. Va expressar la seva solidaritat amb processos de tot el món com Nicaragua, Palestina o el Sàhara, va defensar la llengua i la cultura catalanes i recentment va col·laborar amb moviments com el 15M, que li va retre homenatge públic. Recentment també va donar suport al moviment contra els desnonaments, amb la donació d'un quadre i altres fets solidaris.\nACPV-Casal d'Elx organitza l’exposició itinerant “Sant Vicent Ferrer, valencià universal”. Amb el suport de l’Acadèmia Valenciana de la Llengua, La mostra es podrà visitar del 7 al 13 de novembre, en horari de 18:00 a 21:30 hores, a ACPV-Casal d'Elx, carrer Sant Jordi, 2.\nL’Acadèmia Valenciana de la Llengua (AVL) ha declarat Sant Vicent Ferrer Escriptor de l'Any 2019 en el 600é aniversari de la seua mort. Aquesta declaració pretén recordar la trajectòria humana, intel·lectual i religiosa d’aquest valencià universal. A fi de difondre i promoure la figura de sant Vicent Ferrer, l’AVL té previst dur a terme tota una sèrie d’actuacions com, per exemple, aquesta exposició itinerant.\nL’exposició, oberta a tot el públic en general.\nPublicat per Casal Jaume I d'Elx a 11:14 Cap comentari:


El missatge de Forn després de ser autoritzat per anar a Barcelona a prendre possessió\nBarcelona. Dimecres, 12 de juny de 2019. 06:30\nActualitzat Dimecres, 12 de juny de 2019. 06:30\nEl Tribunal Suprem ha autoritzat Joaquim Forn a sortir de la presó i anar a l'Ajuntament de Barcelona els dies 14 i 15 de juny per prendre possessió com a regidor de JxCat. El tribunal, però, ordena que el mateix dissabte, després del ple, retorni a Soto del Real "sense dilacions" i també estableix que només pugui fer els tràmits per presentar documents (el dia 14) i per prendre possessió el dia 15 en el ple de la corporació.\nForn ha comunicat la notícia via Twitter explicant que serà a l'Ajuntament de la seva ciutat per a la "constitució de la Corporació Municipal, per prendre possessió del càrrec de regidor".\nDissabte tornaré a ser amb tots vosaltres a Barcelona. Seré a l’Ajuntament, en la constitució de la Corporació Municipal, per prendre possessió del càrrec de regidor. Em sento honorat de representar la ciutadania de la capital catalana i els seus valors de llibertat i democràcia.\n— Joaquim Forn (@quimforn) 11 de juny de 2019\nJoaquim Forn ha assegurat sentir-se "honorat de representar la ciutadania de la capital catalana i els seus valors de llibertat i democràcia".\nEl trasllat fins a la capital catalana es farà en tot moment sota custòdia judicial i haurà de retornar a la "presó d'origen" -és a dir, a Soto del Real- immediatament quan acabi el ple del 15 de juny de constitució de la corporació municipal. En aquest ple, la votació és "nominal i secreta" i, per tant, és necessari que estigui present.


Registre de Marques - Com registrar una marca\nProtecció Marca Online\nProtegim la teva marca a la xarxa i t'ajudem a créixer..\nÉs important que registris la teva marca\nAconsegueix el control total de la teva marca i del nom dels teus productes\nUna marca registrada és només teva: no pot ser utilitzada per tercers per falsificar els teus productes o per treure partit de la teva popularitat de forma indeguda.\nEl registre d'una marca fa que el teu logo i la teva marca siguin immediatament reconeixibles al mercat i es distingeixin de l'oferta de la competència.\nReputació i confiança\nLa reputació de la teva marca depèn de l'originalitat dels teus productes, reforçada per la confiança que inspira en els clients una marca registrada.\nTenir una marca registrada et dóna la possibilitat d'augmentar els teus ingressos i et permet utilitzar-la de forma diversificada en més classificacions.\nMolts serveis per protegir la teva marca\nT'acompanyem en tots els aspectes de registre de la marca\nCerca prèvia de registrabilitat de marques\nComprovem que no hi hagi marques iguals o similars a aquelles que vols registrar, per a que el registre no es pugui anular per l'existència d'una marca registrada anteriorment.\nRegistre a Espanya\nAmb aquest servei, podràs registrar la teva marca (denominativa, mixta o gràfica) al territori espanyol, en una o diverses classificacions.\nRegistre de la Unió Europea (marca comunitària)\nEs tracta d'un servei equivalent al servei de registre nacional, però ampliat als 28 estats de la Unió Europea. Amb un procediment unitari assegures la teva marca a totes els països de la Unió.\nAssessorament per triar la classificació\nT'ajudem a decidir en quines classificacions et convé registrar la teva marca. El servei està inclòs i és útil per a tots els productes nous i per a aquells que, per la seva naturalesa, han de ser protegits en més d'un àmbit.\nServei de vigilància de marques\nEl servei de vigilància de maques té com a objectiu estar al corrent i avisar-te de noves sol·licituds de qualsevol marca idèntica o molt similar a la teva en un territori determinat i en unes classes determinades. També és possible vigilar la marca d'un tercer (competidor, empresa del grup, etc.) o fins i tot un determinat titular, per saber les noves sol·licituds que realitza.\nAuditoria de marca i actius ip\nUna auditoria IP és un estudi dels signes distintius (marques i noms comercials), creacions de forma (dissenys industrials), invents (patents i models d'utilitat) i noms de domini integrants de la cartera de propietat industrial d'una empresa o persona física, per verificar que cobreix les necessitats de protecció de la propietat industrial.\nQuant temps passa abans que la marca sigui definitivament registrada?\nEn els casos en què la sol·licitud de registre no tingui oposició, ni objeccions de fons o forma, es dictarà resolució en el termini de 7½ mesos, comptats des de la data de recepció de la sol·licitud a l'Oficina Española de Patentes y Marcas.\nQuan dura el registre d'una marca?\nTria el canal que prefereixis per contactar amb el servei de registre de marques


12 de setembre de 2019 - 09: 15\nElena Sevilla és de Dénia, té 24 anys i porta ballant tota la vida. Ve a l'entrevista acompanyada d' Patricia Vaig sentir, La seva professora, amb la qual s'han creat vincles que traspassen la relació formadora-alumna. Elena està fent coses molt interessants en el món de la dansa i cal que la coneguem. És important valorar que tenim a Dénia figures molt prometedores com ella, ia més, reivindicar el món de la dansa en si, tan desconegut i tan amagat darrere d'altres espectacles de masses, com els esports de competició. La dansa no arrossega tant públic, però és un món increïble. Conversem amb Elena sobre la seva carrera i sobre les seves emocions.\nLa ballarina deniera Elena Sevilla. Fotografia Paco Giménez\n-Com vas començar en el món de la dansa?\nVaig començar a ballar amb 5 anys, però no ho tenia molt clar. De petita és difícil tenir les coses clares, així que un temps després ho vaig deixar. I va ser més o menys amb 11 anys quan de veritat vaig començar a ballar de debò. Em va entrar el cuquet de provar dansa moderna i la vaig agafar amb moltes més ganes i més força. Però aquí estava Patricia per convèncer-me de començar a ballar ballet clàssic, perquè és la base per al domini integral del cos. Ella valorava les meves condicions físiques com ideals per a la dansa clàssica. I així vaig començar, i vaig entrar en un nivell superior al que em tocava per edat, però em vaig adaptar molt ràpid.\nPatricia Vaig sentir, la seva professora, la descriu com una persona brillant, no només en el terreny de la dansa, sinó en tots els aspectes de la persona. "Elena és molt apassionada, molt treballadora i té unes condicions físiques espectaculars". A més, segons Patricia, "Tot el que es té a nivell humà es transmet en el ball", i això és el que fa l'Elena: treure tot el que té dins i mostrar-lo als altres.\nElena Sevilla és una ballarina de Dénia que està tenint èxit i està ballant en diverses companyies. Fotografia Germán Antón\n"Si en el teu cap està clar, pots fer-ho"\n-Què nivell d'esforç implica la dansa?\nAquest món és exigent, i si a més tu ho ets, com jo, sempre vols portar-ho tot endavant i portar-molt bé. No em suposa molt sacrifici perquè m'encanta. Tot és proposar-t'ho. Si en el teu cap està clar, pots fer-ho.\n-En quin punt de la teva carrera et trobes ara mateix?\nHe acabat els meus estudis de Fisioteràpia i també he completat la meva carrera de ballet clàssic. Em trobo en un moment en què puc endinsar-me més en la dansa contemporània, perquè ara tinc més temps. He fet una formació intensiva en improvisació, m'han donat una beca per treballar a la companyia OtraDanza d'Asun Noales, en un projecte per a joves talents. També estic ballant a la companyia Gerard Collins de València. Aquest estiu he estat treballant en un projecte subvencionat per la Generalitat, que consistia en la creació d'una peça coreogràfica amb la música de la Consagració de la Primavera.\n-¿Llevas una vida molt diferent a la de la resta de gent de la teva edat?\nHe hagut de sacrificar molts plans, especialment de caps de setmana, però no m'ha importat. Els buscava en un altre moment i ja està. Les renúncies no m'han marcat en negatiu.\nLa ballarina Elena Sevilla en una actuació a l'aire lliure. Fotografia Germán Antonn\n"L'èxit és sentir-te bé amb tu mateixa"\n-Què és per a tu l'èxit?\nJo no deixo passar cap oportunitat, només vull ballar. L'èxit és sentir-te bé amb tu mateixa, sentir-te bé amb el que fas i amb el que vols fer. No tinc una meta clara en l'horitzó, sinó que vaig a poc a poc construint aquest èxit personal.\n-Què han sumat els teus estudis de Fisioteràpia a l'hora de ballar?\nM'han ajudat a adquirir la meva consciència corporal, a saber per on em moc. La dansa contemporània és una investigació del moviment i del propi cos, i això està molt relacionat amb la fisioteràpia.\nElena Sevilla en una actuació sobre les taules. Fotografia Paco Giménez\nL'aportació de Patricia Vaig sentir a la carrera d'Elena Sevilla\nEn aquest punt, l'entrevista fa un gir i es torna molt emotiva. Tant a Elena com a Patricia se'ls salten les llàgrimes en parlar l'una de l'altra.\n-En què t'ha ajudat Patricia a créixer com a ballarina?\nLa base de tot és ella, com la meva mare. La nostra relació és molt més que una relació professora-alumna, perquè en la dansa es creen uns vincles increïbles. Hi ha tanta emoció, que Patricia també respon: "Tenim una amistat brutal, sempre des del respecte i amb la nostra diferència d'edat. Des del primer dia, es nota molta quan a una persona li agrada i balla amb tot el seu cor. I jo els dono l'ànima perquè puguin volar. "\nElena Sevilla ballant dansa contemporània. Fotografia Germán Antón\n"El ballet és com una meditació"\nSegons Patricia Vaig sentir, "els amants de la dansa són apassionats de tot tipus d'art. L'art t'aporta uns valors que altres coses no et aporten. A més, no es tracta només d'un treball físic brutal, sinó també d'un esforç mental increïble : el ballet requereix concentració màxima, disciplina, treball en equip. Els dos hemisferis de el cervell treballen alhora, es desenvolupen alhora, i es realitza un gran esforç per ser present, conscient, focalitzant. És terapèutic, gairebé com una meditació ".\nLogotip Estudi de Dansa Patricia Vaig sentir


Les obres de David Pastor, Josep Sou i Tomàs Ferrándiz estaran a l’abast del públic alcoià fins a finals de maig\nAquest matí s’ha presentat en roda de premsa a l’Ajuntament d’Alcoi les noves exposicions dins el cicle estable d’arts plàstiques de la Regidoria de Cultura de l’Ajuntament d’Alcoi. Tres noves mostres que continuen amb la dinàmica expositiva de la ciutat, i que permetran al públic local i als visitants acostar-se a l’obra de tres artistes alcoians: David Pastor, Josep Sou i Tomàs Ferrándiz.\nLa primera de les mostres s’inaugura aquesta mateixa vesprada al Centre Ovidi Montllor; es tracta de l’exposició ‘Vermell 24’, amb obres de l’artista David Pastor, un autor que malgrat la seua joventut acumula una important trajectòria plàstica amb diverses mostres individuals i col·lectives, treballs d’il·lustració i també peces murals, algunes d’elles a la nostra ciutat. L’exposició s’inaugura a les 20 hores i podrà visitar-se fins el 31 de maig.\nDemà dimecres, també a les 20 hores, s’inaugura a l’Àgora la mostra ‘La veu dels objectes’, del poeta i artista plàstic Josep Sou. El propi autor ha estat present a la roda de premsa de presentació, i ha introduït el que l’espectador podrà trobar a l’Àgora des de demà i fins el 23 de maig: una àmplia mostra de la seua poesia visual.


Full tilt First Chair 6 Negre comprar i ofertes a Snowinn\nCompra aquest producte i guanya 275 CoINNs / $ 3.1\nÍndex de flex: 10-60\nDescripció Full tilt First Chair 6\nEquipada amb una flexió de 6 llengües, un traçador performer personalitzable i unes solars substituïbles de material doble, la botiga d'esquí Full Tilt First Chair 6 ofereix una flexió fluida i uniforme sense exigir el pressupost anual de l'equip. Obteniu la comoditat i el rendiment que necessiteu per dur tota la muntanya.\nLiner i Característiques: Pro powerwrap j bar\nTauler d’arrancada: amortidor\nLlenguado: puntera i material infern\nAdherència mitjana: No\nPes: 2.050 g\nLa closca d’amplada original que us encanten els peus\nJUNTA AMB ELS AMORCADORS:\nUna capa de goma suau a la sola de la closca absorbeix vibracions, impactes i xocs per un bon desplaçament.\nTotes les línies d'arrencada per a adults es creen amb escuma de cèl·lules tancades autèntiques Intuition®. Es pot activar la calor corporal per modelar al 100% als peus i les petxines durant l’ús o pot ser modelada a l’instant per una botiga en pocs minuts per aconseguir un ajust lleuger, càlid i súper còmode.\nCompra avui mateix l’article Full tilt First Chair 6 i rep-lo a casa en poques hores! A més a més, pots escollir diferents talles i colors per al Full tilt First Chair 6 i comprar el que més s’adapti a les teves necessitats. En aquests moments el Full tilt First Chair 6 està en estoc i al preu de 309.99 $. Amb la gran varietat de Botes d´esquí que tenim al catàleg, trobaràs tot el que necessites per practicar esport aquí mateix.\nCaracterístiques Full tilt First Chair 6\nTecnologias Full tilt First Chair 6\nSostenibilitat Full tilt First Chair 6\nPrimera cadira completa inclinació 6 botes d'esquí\nBota d'esquí agradable, bona per esquiar. Especialment per a esquí de parc i també és bo per a esquí amb pols.\nNice ski boot, good to ski. Especially for park skiing and also good for powder skiing!


L’any 1966 els tretze alumnes que apareixen en la fotografia finalitzaven els seus estudis en comerç. “Als deu anys separaven els que volien fer batxillerat i els que volien fer comerç, tot i que amb aquesta edat no tens ni idea del què vols fer de gran”, diu Climent Casas, el propietari de la imatge. Ell era un dels estudiants, el segon dels què estaven asseguts, mostrant un ample somriure i amb els braços creuats. A la seva esquerra l’acompanyava Josep Maria Dominguez Manrique, mentre que a la seva dreta hi havia Viladevall, Juan Aguilera, el més petit de tots, i Joan Noya. Dempeus a la fila de darrere i també d’esquerra a dreta Joan Moragas, Antoni Prat, Jaume Cot, Jaume Sala, Antoni Lens, Julià Alzaga, Josep Maria de Maya i Antoni Capdaigua. El professor que els acompanyava era el seu tutor, el mestre Colomer.\nEls tretze nois estudiaven comerç a l’escola Pia Santa Anna. “Quan feies batxillerat era per entrar a la universitat i costava més diners i en aquella època...”, recorda Climent. Aquests estudis, que duraven quatre anys, preparaven els nois per anar a treballar a la banca, a les caixes d’estalvis o en oficines. Casas hi va treballar fins la mort de Franco.\nAl món laboral“Moltes empreses o botigues anaven al mestre i demanava els nois que necessitaven, a en Moragues i a mi ens va enviar a una fàbrica de gènere de punt”, explica Casas. Allà es dedicaven a fer albarans, facturacions i feines d’oficina que actualment es fan amb ordinador.


Síndica de Greuges de l'Ajuntament de Barcelona | Tràmits | El web de la ciutat de Barcelona\nSíndica de Greuges de l'Ajuntament de Barcelona\nLa Síndica de Greuges de Barcelona té per funció principal la defensa dels drets fonamentals i les llibertats públiques dels ciutadans i ciutadanes de Barcelona i també de les persones que es trobin a la ciutat encara que no en siguin residents. Vetlla pels seus drets davant l'actuació de l'Administració municipal i dels serveis públics que en depenen.\nAtén les queixes dels ciutadans i ciutadanes afectats per alguna actuació de l'Ajuntament i organismes que en depenen. Exerceix les seves funcions amb independència i imparcialitat.\nLa Síndica pot intervenir en tots els assumptes que afecten la vida diària dels ciutadans i ciutadanes i que tenen a veure amb els serveis municipals: seguretat ciutadana, transports, neteja, paisatge urbà, serveis socials, tributs, habitatge, escolarització, salut ambiental, Guàrdia Urbana, cementiris, llicències municipals, civisme, participació, immigració, oci i lleure, assignació equitativa de recursos, urbanisme...\nLa intervenció de la Síndica de Greuges no suspèn l'execució de les resolucions administratives, ni els terminis previstos per a la interposició de recursos o accions que convinguin.\nLes seves actuacions són gratuïtes i no cal l'assistència d'advocat ni de procurador.\nPot, també, intervenir d'ofici, per iniciativa pròpia, quan consideri que cal emprendre alguna investigació en defensa dels drets de la ciutadania.\nPot supervisar l'activitat de l'Administració municipal, formular advertències, recomanacions i suggeriments que facilitin la resolució de les queixes. Igualment, pot proposar mecanismes de conciliació o acord per facilitar una resolució ràpida i satisfactòria de la queixa.\nLa Síndica no pot intervenir quan:\nHa transcorregut més d'un any des de la data dels fets.\nEl motiu de queixa es troba en tramitació judicial o ja ha estat objecte de sentència\nConflictes entre particulars que no impliquin l'Administració municipal.\nQueixes anònimes, que denotin mala fe o no tinguin prou fonament\nCom es fa el tràmit? Qui ho pot demanar? Dates Preu Organisme responsable\nPodeu fer el tràmit per internet mitjançant la pàgina web de la Síndica de Greuges de Barcelona.\nEmpleneu el formulari que trobareu en el web de la Síndica de Greuges.\nUn cop rebuda la sol·licitud la Síndica envia un justificant de recepció a la persona remitent i la informa de si la queixa s'ha admès a tràmit o no i del tràmit que seguirà.\nSi no s'admet a tràmit s'informa a la persona interessada per escrit i se li suggereixen, si és possible, altres vies perquè intenti solucionar el problema.\nLa Síndica de Greuges pot estimar la queixa, quan té raó el ciutadà, o desestimar-la perquè l'actuació dels serveis municipals ha estat correcte.\nLa resolució es tramet a l'alcalde o regidoria responsable i a la persona interessada.\nPer poder presentar una queixa a la Síndica cal que:\nl'assumpte de què es tracti sigui de competència municipal.\nla persona interessada hagi presentat prèviament una demanda a l'Ajuntament.\nes consideri que la resposta rebuda no té una motivació suficient o bé que s'ha comès un error en l'aplicació de les normes legals.\ntambé es pot demanar l'actuació de la Síndica quan l'Ajuntament no respon a la demanda que s'ha interposat.\nPot presentar una queixa qualsevol persona física o jurídica que consideri que l'Administració impedeix o dificulta l'exercici legítim dels drets constitucionals. La Síndica de Greuges supervisa si els òrgans i els serveis de l'Ajuntament han actuat correctament o bé si han comès algun error o arbitrarietat.\nEs pot presentar una queixa després d'haver reclamat a l'òrgan o servei implicat i no haver obtingut resposta o solució. També, quan es consideri que la resposta no té una motivació suficient o bé s'ha comès un error o arbitrarietat en l'aplicació de les normes legals.\nEs poden presentar queixes en qualsevol moment, sempre que no hagi transcorregut més d'un any desde la data del fet causant.\nAjuntament de Barcelona / Sindicatura de Greuges


Dissabte 12 d’Abril: 10:00 - 14:00 Install Party Linkat al IES Montsià d’Amposta. El dissabte dia 12 d’abril de 2008 a les 10 del matí es realitzarà una “Install Party Linkat” al IES Montsià d’Amposta . Es presentarà la nova Linkat 2.0 feta pel departament d’Educació de la Generalitat de Catalunya. Hi haurà la presència de responsables del projecte per introduir-nos en el món de GNU/Linux al món educatiu. La instal·lació es realitzarà a una de les aules de l’IES Montsià, però si vols portar el teu ordinador portatil també t’ajudaran a posar la Linkat. Horari de l’event: 10:00 - 11:00 Xerrada sobre les novetats de Linkat 2.0 11:00 - 13:30 Install Party 13:30 - 14:00 Pissarra digital, per David Comuñas Organitzat per Atictes i el departament d’Educació de la Generalitat de Catalunya.


El mur assetja els palestins d'Al-Walaja\nCONFLICTES TERRITORIALS AL PRÒXIM ORIENT\nL'únic accés al poble de 2.300 habitants serà una porta controlada per Israel\nMARC FONT Al-walaja 05/06/2011 00:00\n260x366 El mur assetja Els palestins d'Al-Walaja El mur assetja Els palestins d'Al-Walaja\nEl 21 de juny els habitants d'Al-Walaja -un petit poble palestí de 2.300 habitants situat a quatre quilòmetres de Betlem- tenen una cita decisiva a la Cort Suprema d'Israel. Aquell dia sabran si té èxit el recurs que han presentat per paralitzar la construcció del mur de separació que, en cas de tirar endavant, acabarà envoltant completament el municipi, limitant-ne l'accés només a una porta controlada per l'exèrcit israelià. Quedaran engabiats. "No tinc cap esperança de guanyar, perquè és la seva justícia i no deixa de ser un altre braç de l'ocupació que patim", expressa Xirin al-Araj, una de les líders del Comitè Popular d'Al-Walaja.\nEl 2002, Israel va començar a construir el mur de separació en territori palestí, al·legant motius de seguretat. La construcció del mur a Al-Walaja va començar l'abril de l'any passat i, si la justícia no l'atura, en pocs mesos estarà enllestit. I és que, tot i el recurs, les obres avancen a bon ritme. El tràfec de camions carregats de terra és constant. Els operaris -paradoxalment, molts dels quals són palestins- es neguen a comentar res sobre la feina.\nL'activitat constructiva és frenètica a tota la zona. A Har Gilo, un assentament jueu a escassos metres d'Al-Walaja, s'edifiquen desenes de cases per expandir la superfície de la colònia, tot i que la construcció vulnera la llei internacional.\nAl poble palestí d'Al-Walaja també s'estan aixecant nombrosos edificis, encara que els vilatans no reben permisos d'obres i, per tant, els fan il·legalment. Xirin al-Araj explica el motiu: "Tothom vol construir perquè molts temem que quan el mur estigui enllestit no tindrem permís per entrar material d'obra".\nLa tanca de formigó, que en alguns trams supera els vuit metres d'alçada, no s'està construint reseguint la Línia Verda -que marca la separació entre Israel i Cisjordània prèvia a la Guerra dels Sis Dies de 1967-, sinó que s'endinsa en territori palestí de manera que de facto confisca més terres als àrabs.\nEls problemes a Al-Walaja van començar el 1948, quan l'exèrcit israelià va ocupar el poble i va confiscar-ne les terres. Els seus habitants van instal·lar-se en coves i poc després molts van convertir-se en refugiats i es van traslladar majoritàriament a Amman, la capital jordana.\nEls que es van quedar van optar als anys 60 per aixecar cases en nous terrenys, i van formar el que avui és Al-Walaja. Després de la guerra del 1967, les autoritats hebrees se'n van anar del municipi a Jerusalem, tot i que les targetes d'identitat dels habitants eren de Cisjordània.\nLes conseqüències es van començar a notar el 1994, amb l'establiment dels checkpoints , els punts de control militar israelians. Els vilatans van perdre la llibertat de moviments per entrar a Israel, de manera que només hi poden accedir els que tenen permisos de treball.\nDes del 1948, més de 15.000 dunams -unitat de mesura que equival a mil metres quadrats- han passat a mans hebrees, mentre que els palestins en conserven només 2.800. El 1971, una confiscació de terres va permetre la creació de l'assentament israelià de Gilo. Situació que es repetiria el 1979 amb Har Gilo.\n"La seva idea és fer-nos la vida impossible perquè ens n'anem. Amb la construcció del mur i la confiscació de terres impedeixen l'expansió d'Al-Walaja", explica la líder local. La falta de permisos de construcció per als vilatans provoca que les ordres de demolició siguin habituals, fins al punt que n'hi ha una sobre l'escola local, gestionada i finançada per l'UNRWA, l'agència de l'ONU pels refugiats palestins.\nSegons Al-Araj, l'única opció que tenen és "resistir" i per fer-ho opten per fer manifestacions no violentes -tot i que el que hi participa pot perdre el permís de treball a Israel- i activitats de conscienciació. El cas més extrem és el d'una família que veurà com casa seva queda separada de la resta del poble pel mur. Les autoritats israelianes volen col·locar una tanca electrificada de quatre metres davant l'immoble i posar-hi un control militar per supervisar els moviments. El delicte de la família? Ser palestins, simplement.


De vacances al Barri Vell de Girona\nInici / Turístic / Pis / Girona Població / De vacances a Girona (Barri Vell)\nDe vacances a Girona (Barri Vell)\n1.200€ / Setmana\nExtres: Disseny, Barri Vell, Turisme, Història\nUns apartaments que desprenen caliu i ens semblen molt elegants, no els falta cap detall i sentireu que esteu a casa vostra. Amb 2 dormitoris, aquest apartament té capacitat per 4 persones i té també 2 banys complerts.\nPotser sou colla i necessiteu més espai. Teniu l'opció de llogar també l'apartament de baix amb un descompte especial, ja que estan comunicats. Mira aquí l'altre apartament.


On són els progres?, por Pilar Rahola\n28/09/2012 00:00 Actualizado a 28/09/2012 21:34\nLa por de les urnes amaga una baixa salut democràtica. Recordo una bella frase d'Antonio Gala, a qui llegeixo malgrat la poca estima que té als catalans. Deia: "La dictadura es presenta cuirassada perquè ha de vèncer. La democràcia es presenta nua perquè ha de convèncer".\nCertament allà on les urnes imposen la seva lògica, no la imposa la força, ni el domini. El vot és l'antídot de la violència, tant si es tracta de la violència física, com de la més subtil i còmoda violència legal. I la negació del vot és el reducte on s'amaguen els intolerants, especialment barroers si a més neguen el vot amb excuses legals barates. És el que està passant aquests dies en diaris de la Meseta, en què el biaix conservador està derivant en una inequívoca actitud autoritària. Tots ells acompanyats, evidentment, per les suculentes declaracions de la senyora Alicia, que cada dia s'assembla més a Catalina d'Erauso, la famosa monja alferes que, al servei de la corona, es dedicava a guerrejar contra els pobres i finalment aniquilats maputxes. Dotats, doncs, de l'alè del poder, aquests cosacs de la ploma treuen a passejar les amenaces: presó per a Artur Mas, il·legalització de les eleccions, equiparació de la consulta a la sedició, i un dia d'aquests demanaran la il·legalització de tot Catalunya. N'hi ha que no s'hi posen per poc i recorden que l'exèrcit està per quan el cridin. I així, per la via dels cops al clatell amb la llei o amb el fusell, aquests demòcrates de tota la vida envien dos missatges inequívocs: la democràcia acaba allà on comença la raó de l'imperi; i l'esmentada raó està per damunt de la voluntat de la gent. Un paio de qui no recordo el nom ho va resumir molt bé en un programa felí: "Catalunya és nostra. Artur Mas només és un senyor que hi viu".\nEl flanc dret, doncs, s'ha quadrat i ha engegat a dida la democràcia, no endebades Espanya és un dogma de fe estretament vigilat pels guardians de la Santa Inquisició. Però, i el flanc esquerre? Cal agrair que la majoria hagi posat sordina a l'estómac (llevat de la diarrea d'un socialista extremeny) i fins i tot alguns com Bono ens han enviat magarrufes. Magarrufes embolicades, no cal dir-ho, amb la bandera espanyola, però això és més que no res. Tanmateix hauran d'anar més enllà perquè en el moment de la veritat sobraran magarrufes constitucionals i faltaran compromisos democràtics.\nEstaran a l'altura els progressistes espanyols i defensaran el dret dels catalans a votar sobre el seu destí? Recordaran que hi va haver un temps en què defensaven aquest dret democràtic inalienable? O fugiran d'estudi per l'espanyolisme ranci i seran la cara somrient de la intolerància? No és una cosa menor perquè en aquest referèndum Catalunya es juga el seu destí, però Espanya s'hi juga la credibilitat, atès que, igual que no es pot estar mig embarassat, tampoc no es pot ser mig democràtic.


fòrum de vehicles elèctrics - Mecànica: Vectrix gear box replacement.\n18.11.2019 a les 13:37:01\nfòrum de vehicles elèctrics › vehicles › els nostres vehicles › Mecànica: Vectrix gear box replacement.\nMecànica: Vectrix gear box replacement. (Read 19284 times)\nRe: Canvi d'engranatges. Vectrix gearbox replacement.\nReply #20 - 22.10.2008 a les 23:54:49\nAquí es veu una dent exterior de la caixa nova. Si us fixeu en els engranatges, els remats de les dents han estat llimats!\nReply #21 - 22.10.2008 a les 23:56:38\nAquesta fotografia correspont a la caixa antiga. Els remats no estan tan llimats a 45 graus com en la nova.\nFixeu-vos que després de 12.000 km, els engranatges estan perfectes!\nReply #22 - 22.10.2008 a les 23:58:36\nPosem el bloc nou, amb els 5 cargols visibles. hem invertit la posició del triangle. ningú ens ha especificat que s'hagués de muntar de cap manera en especial, i per lògica dos engranatges abaix seran mes estables que 1 central inferior, tot i que en la "vectux" del australià també surt 1 inferior (però també es de la mateixa sèrie antiga!)\nReply #23 - 22.10.2008 a les 23:59:18\nEns visiten uns testimonis d'excepció! el meu pare i la neboda!\nReply #24 - 23.10.2008 a les 00:01:11\nAqui ve el drama!\nEls engranatges són diferents! i estan ovalitzats! (parlem de micronessimes, pero que es fan notar!) toca fer un trencaclosques que buscara la configuració més optima...\nReply #25 - 23.10.2008 a les 00:02:55\nSegon drama: el tap de l'oli té un pas angés! intentant treure'l, es trenca! És porós, per deixar passar l'aire però no la brutícia... mai havíem vist una cosa semblant...\nReply #26 - 23.10.2008 a les 00:04:10\nUn xic de superglue fa l'efecte... Les tenalles No pressionen la rosca, no us espanteu!\nReply #27 - 23.10.2008 a les 00:06:56\nEns servim d'una xeringa i una palleta de suc per injectar 85 ml de oli Sae 40 per a caixes de canvi. No es el que hi va, però a falta de dades clares que ens diguin quin oli hi va, és la millor opció provisional! Constato que amb aquest oli la caixa s'escalfa moooolt menys!\nReply #28 - 23.10.2008 a les 00:07:44\nla veritat, costa un xic entrar l'oli...\nReply #29 - 23.10.2008 a les 00:09:11\nAmb l'oli posat, ja podem posar roda i disc de fre...


Corall vermell - Viquipèdia, l'enciclopèdia lliure\nEspècie Corallium rubrum\nEl corall vermell (Corallium rubrum) és una espècie d'antozou octacoral·li de l'ordre Alcyonacea. Els pòlips tenen vuit tentacles i formen colònies rígides que es desenvolupen amb gran lentitud, i que es ramifiquen en totes direccions. El seu esquelet és molt apreciat en joieria.\nCertes colònies poden arribar fins als 20 cm d'alçada, però la recol·lecció intensiva ha fet desaparèixer els exemplars més grans, que podien tindre fins a 3 cm a la base.\nEls pòlips són blancs, transparents i amb vuit tentacles vorejats de fines pínnules, sense esclerits.\nQuan una colònia es toca o bé s'arrenca, els pòlips es retrauen, ràpidament, als petits forats (calzes) que els conté i llavors pren un aspecte completament diferent, el mateix que quan es treuen fora de l'aigua o estan morts.\nLa coloració habitual és d'un vermell fosc, però, de vegades, pot presentar una tonalitat rosa clar.\nCreix a una velocitat de 3 a 5 mil·límetres per any.\nLa biologia del corall vermell està condicionada per tres trets essencials: baixa o, quasi, nul·la lluminositat, un substrat dur per adherir-se i l'existència de corrents submarins, que li proporcionen l'aliment necessari per desenvolupar-se.\nCorall vermell fotografiat a Portofino (Itàlia)\nEs tracta d'una espècie gairebé de la conca occidental mediterrània, en particular del Marroc, península Ibèrica, França, Sardenya, Itàlia, Algèria i Grècia. A l'Atlàntic oriental, a Portugal, el Marroc, les Illes Canàries i Cap Verd.\nTessa Gelisio conductora de Pianeta Mare amb el corall a L'Alguer\nEspècie emprada per la indústria de joieria, era molt comuna i abundant en altres temps, però l'explotació intensiva d'avui dia l'ha reduïda considerablement. El seu ús intensiu, a part de pel color brillant, venia donat per la superstició que protegia de les tempestes als mariners.\nLa recol·lecció es du a terme per immersió (submarinistes) i des de la superfície, mitjançant un art anomenat creu de Sant Andreu. L'art conegut com la barra italiana resta totalment prohibit.\nLloris, Domènec i Meseguer, Sergi: Recursos marins del Mediterrani: fauna i flora del mar Català. Departament d'Agricultura, Ramaderia i Pesca de la Generalitat de Catalunya. Barcelona, octubre del 2000. ISBN 84-393-5244-1. Plana 211.\nEscultura xinesa feta de corall vermell\nDescripció del corall vermell. (català)\nFotografia i informació sobre el corall vermell. (català)\nHàbitat i recol·lecció del corall vermell. (castellà)\nBiologia d'aquesta espècie. Arxivat 2008-05-17 a Wayback Machine. (castellà)\nÚs del corall vermell en homeopatia. (castellà)\nADW BOLD EOL GBIF IN ITIS NCBI OTL Paleodb WoRMS\nObtingut de «https://ca.wikipedia.org/w/index.php?title=Corall_vermell&oldid=28970959»\nLa pàgina va ser modificada per darrera vegada el 26 des 2021 a les 15:45.


Bagà: Bullidor de la Llet – Berguedà Experiences\nSembla mentida que puguem arribar a tenir aquests racons tan preciosos a dins la nostra comarca com és el Berguedà. He de reconèixer que fins fa ben poc desconeixia totalment aquest indret que us presento a continuació. Es tracta de l’anomenat Bullidor de la Llet. He d’afegir que he estat una de les persones privilegiades de poder veure’l en tota la seva esplendor, ja que no és gens habitual veure’l rajar amb tanta abundància d’aigua com en aquesta ocasió. Vam tenir la sort de poder anar-hi al Juny del 2020 i, gràcies a la bona temporada de pluges que hi va haver al Berguedà els últims dies, el Bullidor de la Llet rajava amb una força i una intensitat descomunals. Un regal per a la vista i per a tots els amants de la natura!\nSe’l coneix amb aquest nom per la gran quantitat d’aigua que hi raja quan hi ha una abundant època de pluges (més endavant en veureu les fotografies i ho entendreu). Es troba dins el terme municipal de Bagà i pertany al Parc Natural del Cadí-Moixeró, per la qual cosa és molt i molt important respectar-ne el seu entorn i preservar-lo! La ruta la categoritzarem com a fàcil-mitja (més que res perquè hi ha alguna pujada més dura).\nDeixem el cotxe aparcat a davant de la casa de colònies “La Salle” o també anomenada “Cal Cerdanyola” (cal anar-hi molt d’hora, sinó no es troba aparcament). Creuem el pont per on hi passa el riu Pendís i agafem el camí de la dreta, continuem i de seguida trobem el refugi “Vents del Cadí”. Seguim les senyals grogues i blanques, tot recte i veiem que el camí es va fent més estret. Seguim tota l’estona pel costat del riu, fins que finalment ens creuarem amb el riu i arribarem a una zona més rocosa. A pocs quilòmetres, trobem ja el cartell indicador per anar cap al Bullidor de la Llet o als Empedrats. Agafem el camí de l’esquerra que ens porta al Bullidor de la Llet. Així doncs, seguim fins que trobem una bonica passarel·la de fusta sobre el riu per on creuem. A partir d’aquí, hi comença haver força pujada, cal anar ben calçat per no relliscar (sobretot quan està moll de la nit anterior com va ser el nostre cas). Fem una parada a un bonic mirador fet amb fusta que hi ha habilitat al costat del canal, on l’aigua hi baixa amb una força descomunal. És fantàstic veure-ho. Després d’aquesta parada seguim uns metres més amunt (continua essent tot una bona pujada) fins que finalment arribem al Bullidor de la Llet. Aquí fem una llarga parada per tal de poder-hi fer les millors fotografies possibles, ja que tardarem molt de temps en tornar-lo a veure així. De tornada vam voler anar fins als Empedrats que si recordeu, era el camí de la dreta que hem comentat abans, però no hi vam poder arribar a causa de la gran abundància d’aigua que hi havia durant una part del camí, a part que no portàvem recanvi de calçat, sinó si que segurament haguéssim pogut arribar-hi bé i amb precaució de no caure, per la qual cosa vam decidir fer mitja volta i marxar cap al cotxe.\nTal i com he comentat al principi, m’agradaria reivindicar la NO massificació d’aquests indrets per tal de preservar-los, hem de ser responsables i respectuosos amb l’entorn, ja que si no ho fem, aquests indrets màgics s’aniran perdent. Si us plau, si hi aneu, tinguem seny!\nA continuació us deixo un recull de les fotografies que vaig poder fer durant la jornada:\nInici de la ruta cap al Bullidor de la Llet i els Empedrats\nEl riu Pendís a l’inici del camí cap al Bullidor de la Llet\nInici del camí estret després del refugi Vents del Cadí\nEl camí es va fent estret\nEl camí s’estreny i es comença a fer més rocós\nCamí molt rocós\nCamí forestal i rocós\nComença un camí de bosc més planer\nCamins de conte de fades\nCamí de bosc amb el terreny molt irregular per les pedres i les arrels dels arbres\nCamí sota bosc durant el recorregut\nEl riu Pendís al nostre costat\nCaminem pel costat del riu\nUn camí molt agradable de fer\nPetites fonts d’aigua subterrània durant el camí\nSenyal indicador del Bullidor de la Llet i els Empedrats\nEs comença a entreveure la passarel·la\nPassarel·la de fusta sobre el riu\nVista general de la passarel·la per on creuarem\nEl preciós canal des del mirador de fusta. Tobogan natural\nUna servidora al mirador de fusta i darrere meu, el canal d’aigua imponent\nUn meravellós tobogan natura\nEl Bullidor de la Llet de perfil\nFantàstic paisatge natura al Bullidor de la Llet\nEl Bullidor de la Llet. Abundància d’aigua\nAl costat, hi ha un “mini” brollador\nL’aigua que surt del Bullidor de la Llet descendeix pel canal que hem vist abans\nEl Bullidor de la Llet. Meravella natural\nEl Bullidor de la Llet i al costat, el cartell que indica que pertany al parc natural Cadí-Moixeró\nEl Bullidor de la Llet fotografiat per partida doble\nCamí cap als Empedrats\nEnfilem cap amunt on a l’esquerra, hi ha un bon barranc\nCamí empedrat i congost\nA simple vista potser no ho sembla, però hi ha una bona alçada!\nTravessem pel mig del torrent, amb les roques fent de passarel·la\nAnem creuant per sobre les pedres que ens marquen el camí\nArribem a un bonic gorg i fins aquí hem arribat\nAigua abundant en aquest gorg\nDes de dalt el gorg mirant cap a baix hi ha una bona alçada\nAigua neta i clara en aquest petit gorg\nTornem enrere pel camí empedrat\nZona rocosa i una mica esquerpada\nLa mateixa zona vista de més a prop\nCamí de tornada vora el riu (mateix camí que al d’anada)\nEtiquetat Bagà, Berguedà, bullidor de la llet, Turisme al BerguedàPer queraltcardona2 comentaris\n2 pensaments sobre “Bagà: Bullidor de la Llet”\n20 Agost, 2020 a les 8:22 pm\nGràcies Queralt, quina lloc!!!, és preciiós.\nCom sempre les teves fotos fantàstiques.\nRetroenllaç: Gisclareny: Adou del Bastareny – Berguedà Experiences\nRespon a Agustí Cancel·la la resposta\n← Fígols: Peguera\nGisclareny: Adou del Bastareny →\nPobla de Lillet: Salt o Font del Bisbe\nAgustí en Bagà: Bullidor de la Llet\nqueraltcardona en Pobla de Lillet: Salt o Font d…


El Teatre Auditori de Catarroja inaugura temporada amb una ambiciosa programació - Nou Horta\nEl Teatre Auditori de Catarroja inaugura temporada amb una ambiciosa programació\nDijous, 28 Setembre 2017 15:49\tEscrit per Redacció Publicat en Catarroja-VAL Vist 390 vegades\nEl Teatre Auditori de Catarroja inaugura la temporada de tardor el 7 d'octubre amb l’obra El Cíclope y otras rarezas de amor, una proposta escènica interpretada per Manu Baqueiro, Eva Isanta, Daniel Freire, Sara Rivero i Celia Vioque que tracta de desmitificar l’amor.\nLa música també serà protagonista en la inauguració de la temporada. Noelia Pérez i Josep Zapater ens portaran el 8 d'octubre l’èxit del teatre musical valencià Two ladies or not two ladies, un suggeridor cabaret musical que uneix humor, gamberrisme i tendresa.\nEl 15 d’octubre, l'òpera Carmen, interpretada per l’ORA Simphony Orchestra i el Cor Regne d'Aragó, ens portarà el mite imperible de Carmen al costat de la igualment imperible música de Bizet. Acomiadarem octubre amb el Curs de Tècnica Vocal i Interpretació per a Teatre Musical impartit per Mª José Peris.\nDel 2 al 4 de novembre torna al TAC el Concurs Internacional ‘Percute Catarroja 17’. El dia 5 podrem gaudir de l'actuació Vis a vis del Quintet Casulana, format per cinc dones, acompanyades en esta ocasió pel clarinetista Alberto Ferrer.\nAixí mateix, en l'apartat teatral, tindrem propostes com Atraco a las 3, la comèdia negra Si jo fóra rica, interpretada per Victoria Salvador i Lola Moltó, o l’intens thriller de David Mamet Muñeca de Porcelana, dirigit per Juan Carlos Rubio i amb la presència de José Sacristán.\nL'Ajuntament de Catarroja també ha tingut en compte la dansa, amb el clàssic Cascanueces del Ballet de Moscou, el 16 de desembre. Durant la jornada, també s’oferirà una masterclass gratuïta als alumnes d’escoles de dansa que vulguen assistir a l'espectacle.\nPer altra banda, el circ també tindrà el seu lloc amb l’estrena el 10 de desembre de l’Orient Express del Circ Gran Fele. També el teatre de carrer, amb Mulïer de Maduixa Teatre, proposta guanyadora dels Premis Max al Millor Espectacle de Carrer i Millor Composició Musical.\nSegons el regidor de Cultura i alcalde de Catarroja, Jesús Monzó, l’Ajuntament “aposta per una programació amb entitat que ofereix espectacles de diverses classes per a tots els públics”. “Vindran muntatges de molta gran qualitat a nivell estatal. Per a nosaltres, tindre un espai com el TAC és un privilegi i volem potenciar-lo al màxim”, ha declarat.\nMés en esta categoria: « Maria Josep Amigó assisteix al concurs popular d’All i Pebre de Catarroja\tL’Ajuntament de Catarroja substitueix l’enllumenat del cementeri municipal »


El PSC confia en Ramón Moreno per intentar aconseguir representació a Torroella • Ràdio Capital de l'Empordà\nRamón Moreno és el nou candidat socialista per a les llistes de Torroella de Montgrí-L’Estartit a les municipals de 2023. La presentació ha estat aquest matí al Passeig del Molinet (L’Estartit) i l’han acompanyat, entre d’altres, Pere Casellas, president del grup socialista.\nCal recordar que el PSC porta 10 anys sense representació a l’Ajuntament de Torroella i, segons Casellas, creuen que ara és el moment de tornar a ser-hi i tornar a fer allò que saben: ajudar la convivència del municipi, vetllar per l’equitat i la justícia i, sobretot, anar “cosint” el país per deixar enrere aquests deu anys.\nMoreno, per la seva part, ha explicat a Ràdio Capital que el seu equip són un grup de persones de Torroella amb moltes inquietuds, amb molts projectes nous, alternatives progressistes i amb ganes de millorar.\nFinalment, el nou candidat socialista ha afirmat que la seva és una candidatura oberta, inclusiva i marcadament progressista. També que les seves prioritats són la recuperació econòmica i tornar la il·lusió i l’empenta a aquest Ajuntament.\nArticle anteriorCan Carreter és el guanyador del Ganxotapes Tardor 2021 en una edició que dobla el nombre de participants\nArticle següentNovetats de la setmana: Alicia Keys, Juice WRLD, Bad Gyal, Green Day


El Govern destina 20 milions per pal·liar el dèficit d'exportacions\n29 setembre 2020 00:41\nLa Conselleria de Comerç crea també un observatori de la indústria\nJoan Carles Palos | 15 setembre 2004\nLa Conselleria de Comerç, Indústria i Energia destinarà 20 milions d'euros en els pròxims quatre anys per pal·liar el dèficit de les exportacions de les Balears, les quals registraren una caiguda del 3% durant el primer trimestre de 2004. Així mateix, aquest departament autonòmic crearà un Observatori de la Indústria Balear per tal de seguir de prop el comportament d'un sector amb símptomes clars de recessió.\nAmb aquestes dues actuacions, allò que es pretén és impulsar el procés d'internacionalització de les empreses illenques, amb especial esment cap a la millora dels resultats de les vendes exteriors de productes industrials -principalment, calçat i bijuteria- de la nostra comunitat.\nEl conseller de Comerç, Josep Juan Cardona, i el director general de Promoció Industrial, Kurt Viaene, presentaren ahir els objectius, les característiques i els continguts principals del programa Ibexport de promoció exterior i internacionalització de l'empresa balear. Un pla que rebrà al voltant de 20 milions d'euros per a la seva realització.\nCardona comentà que de gener a març el valor de les mercaderies exportades per empreses de les Illes assoliren els 196,9 milions d'euros, fet que suposà un descens del 3% respecte el mateix període de 2003. Quant als sectors més afectats, cal destacar que durant el primer trimestre bijuteria registrà una caiguda del 38%, una recessió en les vendes exteriors que no pogué pal·liar l'increment del 37% del sector sabater.\nEn aquest sentit, Cardona explicà que Ibexport «és un ambiciós pla amb el qual pretenem augmentar la promoció exterior, multiplicar les possibilitats d'èxit i oferir un suport més ampli». El pla inclou ajudes econòmiques de fins a 2,5 milions d'euros per a accions exportadores i de promoció. Quant a l'Observatori de la Indústria Balear, aquest consistirà en una base de dades amb accés telemàtic que oferirà informació sobre l'evolució del sector.


El PS manté que fent costat al recurs al TC de Terceravia “volem saber si estem dins la bona via” - Altaveu el diari digital d'Andorra\nEl PS manté que fent costat al recurs al TC de Terceravia “volem saber si estem dins la bona via”\nEl grup socialdemòcrata manté el seu suport a la llei de seguretat pública i a la de sanitat general però diu que no està de més que l’Alt tribunal garanteixi la constitucionalitat de les normes\n11/02/2021 (14:05 CET)\nEl suport dels consellers socialdemòcrates Susanna Vela i Carles Sánchez al recurs d’inconstitucionalitat promogut per Terceravia a les lleis de seguretat pública i sanitat general no suposa ni cap escissió dins el grup parlamentari ni tampoc que el PS vagi en contra, ara, dels seus propis actes, atès que va votar a favor de les modificacions necessàries per tal que les dues lleis puguin tenir eines per combatre la propagació del coronavirus.\nAls socialdemòcrates, davant els dubtes que poden existir i existeixen, no els és sobrer que el Tribunal Constitucional estudiï les normes per mirar si es passen de frenada. En paraules de Carles Sánchez, “el que volem saber és si som dins de la bona via”, tot partint de la base que el PS va votar a favor de la modificació legislativa i considera que després de la rebaixa que es va fer a alguns dels postulats inicials que pretenia el Govern d’entrada sí que entraria en el marc constitucional. Però hi poden haver dubtes.\nEl suport a Terceravia és d’una simple, per dir-ho així, cortesia parlamentària. I la decisió, com ha reconegut Vela, “és una posició de grup”, no pas de dues persones individuals que al final estampen la seva firma a una acció jurídica. Els dos parlamentaris han deixat clar que és una actuació “sense cap interès” més enllà que s’estudiï el cas.


Volta a Espanya: Arribaren rebentats\n15 juny 2021 01:48\nSense temps per descansar els ciclistes viatjaren ahir de València cap a Palma\nDesprés d'un viatge (que més bé es podria dir odissea) tan llarg i pesat com el que hagueren de fer ahir els integrants de la Vuelta, les cares dels ciclistes en el moment de l'arribada a l'aeroport de Son Sant Joan era un autèntic poema.\nSense temps de rebre els reconfortants i habituals massatges, ni de prendre's un alè després de disputar la setena etapa, els corredors hagueren de sortir a corre-cuita cap a Manises, aeròdrom de València. Allà els esperaven els avions que els havien de traslladar a Palma, avions que, com també és costum es varen retardar.\nFinalment, al voltant de les 20.30 del capvespre arriba el primer vol amb els organitzadors de la prova, juntament amb un parell d'equips dels més modestos de la prova.\nEl gruix del gran grup encara havia d'arribar en un vol retardat. Aquesta i altres circumstàncies ens les explicava Enrique Franco, director general d'Unipúblic, entitat organitzadora de la ronda espanyola. «Havien preparat un avió dels grans, amb la majoria dels equips, que en un principi sortiria primer de València, peró arran d'alguns problemes hem arribat nosaltres primers». Franco va comentar el fet que la Vuelta torni a l'Illa després de sis anys de no comparèixer per aquestes terres. «Sempre és un privilegi poder disputar un parell d'etapes a Mallorca, el que passa és que les despeses que això suposa són molt elevades. Això ha fet que hagin trigat anys a tornar. Esper que la gent ho comprengui». El màxim responsable de l'organització de la Vuelta també es referí al nivell que hi ha en aquesta edició, circumstància que va relacionar en part a la desastrosa del passat Tour de França. «Crec que estam, al menys quant a nivell dels ciclistes es refereix, davant la millor Vuelta dels darrers temps. Tot el que va passar al Tour ha provocat que en aquestes alçades de l'any encara la gent tingui moltes ganes de fer i de veure ciclisme del millor i això ho estam aconseguint.\nFinalment, prop de les 10 de la nit arribaven la gran majoria dels equips participants, amb les seves figures al capdavant. Amb cares d'esgotament i sense moltes ganes de parlar, els vertaders protagonistes de tot l'entrellat es disposaven a agafar els autocars que els havien de conduir als respectius hotels. Allà estaven tots els «grans», com per exemple Olano, que es mostrava prudent cara a la propera contrarellotge d'Alcúdia. «Ara no pens a guanyar la crono de diumenge, només vull pensar en l'equip i en el que es pot fer dissabte per conservar el mallot de Jiménez. Estic disposat a fer feina per a ell fin que faci falta.»\nUn dels màxims favorits per el triomf final, el suís Alex Zulle es mostrava confiat en les seves possibilitats i les dels seus companys del Festina. «La Vuelta la guanyarà un corredor del Festina. Som els més forts» sentencià l'actual guanyador de la ronda.


El Consell de Ministres de Pesca de novembre debilita la protecció de les espècies d’aigües profundes | ENT\nEl Consell de Ministres de Pesca de novembre debilita la protecció de les espècies d’aigües profundes\nEl 19 de novembre de 2018 van tenir lloc a Brussel·les les negociacions per fixar els límits de pesca, també coneguts com totals admissibles de captures (TAC) de les espècies de profunditat per als propers dos anys. Es tractava de l’última oportunitat per aconseguir el compromís adquirit en 2013 durant la reforma de la Política Pesquera Comuna (PPC) que obliga els Estats membres a acabar amb la sobrepesca el 2015, quan fos possible, i el 2020 com a molt tard. No obstant això, el resultat d’aquestes negociacions debilita l’objectiu d’aconseguir la pesca sostenible a la UE.\nAlgunes de les espècies d’aigües profundes sobre les quals s’han decidit els seus límits de pesca per als propers dos anys estan avui encara més lluny d’estar gestionades sota paràmetres de sostenibilitat. Es tracta d’una mala notícia degut a la naturalesa vulnerable d’aquestes espècies, doncs les seves poblacions es col·lapsen ràpidament a causa del seu lent creixement i maduresa tardana.\nMoltes d’aquestes espècies, entre les quals trobem el sabre negre, la bròtola de fang, el granader de roca, el rellotge ataronjat, el besuc de piga, els alfonsinos, així com diverses espècies de taurons de profunditat, han sofert una forta pressió pesquera en les últimes dècades, fet que ha provocat que moltes de les seves poblacions estiguin actualment esgotades, almenys regionalment. Aquest és el cas del rellotge ataronjat, diverses espècies de taurons d’aigües profundes i diverses espècies de granaders. D’altres, en canvi, tenen un pitjor estat de conservació a escala més global i actualment ja es troben classificades en la Llista Vermella d’Espècies Amenaçades de la Unió Internacional per a la Conservació de la Naturalesa (UICN). Un aspecte que sembla no haver limitat excessivament als ministres de pesca de la UE a l’hora d’establir els seus límits de pesca per als propers dos anys.\nEn el cas del granader de roca, una espècie classificada com a “En Perill d’Extinció”, el consell científic recomanava per a aquesta espècie a l’àrea del Golf de Biscaia, aigües de Portugal i Açores, unes captures màximes de 1.289 tones. No obstant això, els ministres han acabat legislant un límit de captures de 2.281 tones, és a dir, un 77% superior.\nPer als alfonsinos, espècie classificada com a “Gairebé Amenaçada”, les recomanacions científiques també han estat desateses. Mentre els científics aconsellaven 224 tones a la zona de l’Atlàntic nord-est i aigües adjacents, el Consell de ministres ha establert un límit de captures de 252 tones, un 13% superior.\nEn el cas del besuc de piga, una espècie classificada com a “Gairebé Amenaçada”, els científics han estat recomanant des 2014 zero captures a la zona de la Mar Cèltic, Canal de la Mànega i Golf de Biscaia. Concretament, la recomanació científica alertava que la població està molt esgotada i que aquesta espècie no s’hauria pescar, de manera que es recomana un TAC 0. No obstant això, el Consell de ministres ha tornat a desatendre aquestes recomanacions i ha acabat establint unes captures de 117 tones. L’únic aspecte mitjanament positiu per a aquesta espècie, és que els Estats membres involucrats en aquesta pesqueria s’han compromès a establir una sèrie de mesures per mitigar la seva captura. Entre elles tancaments temporals i espacials en zones amb presència de juvenils o, entre altres, augmentar la talla mínima fins a 35 cm. Restarà per veure si aquestes mesures s’implementen correctament, i a temps, per evitar el col·lapse de la població.\nPel que fa al rellotge ataronjat, una espècie d’una gran vulnerabilitat (les poblacions de la qual ja s’han col·lapsat en aigües europees), el Consell de Ministres continua sense establir un límit de captures i l’espècie continua classificada com a “prohibida”. No obstant això, aquesta prohibició, que a priori podria semblar encertada, no proporciona per si sola incentius per millorar la selectivitat, ni evitarà que es continuï capturant aquesta espècie de forma accidental. Per contra, els ministres de la UE haurien d’haver decidit un TAC zero pel rellotge ataronjat i haver establert en paral·lel una sèrie de mesures de mitigació per reduir al màxim les captures no desitjades sobre aquesta espècie.\nUn altre dels aspectes més preocupants que han resultat d’aquestes negociacions, ha estat la decisió per part dels ministres de pesca de la UE d’eliminar les quotes de pesca per a sis poblacions (entre elles una de sabre negre, una altra de granader de roca i 4 de bròtola de fang). En eliminar aquests TAC, es passarà d’una situació en què les captures que anteriorment estaven limitades, passaran a partir d’ara a ser il·limitades, independentment de quin sigui l’estat de la població en un punt determinat en el temps. Una decisió que posa en perill el compliment dels requisits de la PPC d’acabar amb la sobrepesca i recuperar les poblacions de peixos.\nL’eliminació d’un TAC d’una o diverses poblacions no objectiu, o d’espècies menys valorades comercialment, i l’obligació associada de descarregar les captures d’aquestes espècies, no resoldrà el problema dels descarts, ni reduirà el malbaratament en aquestes pesqueries, ni fomentarà millores addicionals en la selectivitat, tal com es buscava amb la introducció de l’obligació de desembarcament. El proper Consell de ministres de pesca decisiu tindrà lloc a poques setmanes, concretament el 20 de desembre, moment en el qual s’establiran els límits de pesca per a la majoria de les espècies comercials de l’Atlàntic nord-est. Tenint en compte que només queda un any i mig per arribar al termini final de 2020 per complir el requisit establert la PPC de posar fi a la sobrepesca per a totes les poblacions, el Consell de desembre serà també una prova determinant.\nRecomanacions d’ONGs sobre límits de pesca d’espècies profundes 2019-2020\nPoster peixos d’aigües profundes 2018\nGràfics sobre la pesca d’espècies profundes, creats per ENT


Enhorabona als guanyadors dels sortejos de la Claror Fitness Fest! Has tingut sort?\nPer la Claror Fitness Fest sempre posen en marxa diversos sortejos entre els participants de la festa, per poder obsequiar-vos i celebrar junts aquesta festa del fitness! Aquests són els guanyadors dels sortejos de la 5a edició de la Claror Fitness Fest: Anna Lanzoni Isabel...\nInscriu-te a la Claror Fitness Fest!\nJa et pots inscriure a les diferents activitats de la Claror Fitness Fest, que celebrarem el dissabte 29 de setembre davant del Claror Marítim. T'hi esperen un munt d'activitats. Esport i diversió assegurats! · Màster de Zumba vs Sh'bam ·...\nEstrenem Ballet Fit! Vine a les sessions de prova d'aquest setembre\nA partir de l'1 d'octubre incorporem Ballet Fit com a nova activitat de graella al Claror Marítim. Es tracta d'una innovadora disciplina basada en la tècnica del ballet clàssic i combinada amb elements de fitness. Aquesta activitat coreografiada dirigida...\nConsulta l'agenda de setembre, t'espera un inici de curs d'allò més actiu!\nA Claror Marítim et proposem activitats per a totes les edats i gustos: iniciació a l’aquacross Dimecres 19 de setembre a les 18.30h | Piscina Inscripcions a l'àrea aquàtica Tastets Ballet Fit Del 25 al 30 de setembre,...\nApunta't ja a la Claror Fitness Fest! Gaudeix d'un gran esdeveniment davant del mar!\nEls Clubs Claror engeguem el curs amb una gran festa! Dissabte 29 de setembre t'esperem al Claror Maritim amb activitats, concursos, circuits guiats i tota la diversió a la Claror Fitness Fest 2018! Pren nota de tot el que podràs fer: Màster...\nParticipa a la màster de les Festes de la Tardor de la Sagrada Família!\nEl Claror Sardenya i Claror Cartagena ens impliquem en les festes del barri. És per això que hem organitzat una màster de fitness que no et pots perdre! Vine a celebrar les Festes de la tardor de la Sagrada família acompanyada dels teus amics i família...\nA l’octubre comencem els tallers i màsters especials!\nComencem la temporada estrenant tallers i activitats gratuïtes perquè encaris la tardor en plena forma, no te les perdis! Claror Fitness Fest Vine a celebrar les Festes de la tardor de la Sagrada família acompanyada dels teus amics i...\nJa tenim els guanyadors dels concursos de la Claror Fitness Fest al Claror Marítim!\nEn motiu de la Claror Fitness Fest vam posar en marxa diversos concursos, i ja podem anunciar el nom dels guanyadors! Concurs on line Spa Marítim Guanyador: Lucas Vallejo Premi: 1 any gratuït al Claror Marítim per a dues persones i 2 equipacions Reebok. Concurs...\nComença la Festa Major a la Barcelona! Ens retrobarem pels carrers amb molts veïns i veïnes, moment ideal per ser més solidaris que mai amb les persones que viuen una situació vulnerable. Al Claror Marítim aprofitem la celebració de la...